Uşaqların sosial-psixoloji inkişafı-30 (Son) » Qadin.Net ~ İlk milli qadın portalı... Azərbaycan xanımlarına...\nUşaqların yuxulara baxışı\n“Uşaqların yuxulara baxışı” mövzusu yeni və maraqlı olduğunda, Jan Piajenin “Childs Conception Of The World” kitabının “Dreams” başlığı altındakı hissəsini (səhifə 88‐112) olduğu kimi sizə təqdim edirəm.\nYuxunun emosional aspekti ondan ibarətdir ki, uşaqlar yuxuda gördükləri əşyaları deyil, şəxsləri yuxularının səbəbi kimi qəbul edirlər. Məsələn, uşaq əgər ayın və ya gecənin günəşi göndərdiyinə inanırsa, bu onların yuxuda ayı və ya gecəni gördüyünə dəlalət etmir. Ancaq yuxunu filan şəxs göndərdi deyirsə, demək həmin şəxsi yuxuda görüb. Bu daha realist bir baxışdır. Çünki görüntü insan qaynaqlıdırsa, o görüntünün fiziki varlığına inanmaq daha asandır, nəinki görüntünün digər əşyalardan törəməsinə. Çünki insanın görünməsi hiss və emosiyalar ilə daha çox əlaqəli və realdır.\nÜmumiyyətlə, görüntü haqqında uşaqların fikirləri maraqlıdır. 14 yaşlı Dan uşaqlıqda heykəllərin canlı olmadığı haqqında ancaq düşünə bilərdi. Və ya şəkilli otaqda insanın tək olmadığına inandığını xatırlayır. 2 yaşlı Dar divardan asılmış rəsm yerə düşəndə ağlayıb, çünki düşünüb ki, şəkildəki qızlar zədə alıblar.\nBu uşaqlar tərəfindən görüntü ilə görüntünün qaynağı arasındaki əlaqə, həm də adlar və adların verildiyi əşyalar arasındakı əlaqə kimi başa düşülür. Bütün uşaqlar ilk dəfə yuxu gördükdə onun reallığına inanırlar. Sonra ətrafındakılar və valideynlərinin təsiri nəticəsində onlar bu fikirdən daşınırlar. 14 yaşlı Danın ailəsində inanclara yer yoxdur. O deyir ki, yuxu onun üçün real bir şey idi. Başqa bir dünya... Hər kəs yuxuya gedəndən sonra o dünyaya səyahət edir. Fiziki olaraq yatağında qalsa da, özü bütünlüklə o dünyadadır. Məsələn, o, yuxuda dəfələrlə pişikləri gördüyünü xatırlayır. Bu pişiklər onun arxasınca gəlirdilər. Bu, onu çox qorxudurdu. Ancaq real həyata qayıtmaq üçün onun bir silahı var idi. O özünü yerə atırdı və sonra ayılırdı. Ayılan kimi hələ də qorxu içində olan Dan pişiklərin onu yediyini düşünürdü.\nUşaq vaxtı Dan əksər uşaqların hiss etdiyi özünə qəriblik, şəxsiyyətin itirilməsi, hər şeyin məcburi bir səbəbdən dolayı baş vermə ideyası, hər şeyin öncədən qərarlaşdırıldığı, insanın etdiyi hərəkətə görə məsuliyyət daşımadığı və bu səbəbdən də cəzaların olmaması fikrini daşıyırdı. Eyni xüsusiyyətləri o, yuxu üçün də fikirləşirdi. Sanki yuxu ikinci bir dünyadır və bu dünyada hər şey yuxu görənin iradəsi xaricində baş verir. Danın dediklərində nə qədər həqiqət olduğunu demək çətindir. Ancaq bu qərara gəlmək olar ki, uşaqlığın birinci dövründə onlar yuxudakı görüntüləri ağlın xaricində və görüntünün mənbəyindən törəyən fiziki varlıq kimi qəbul edirlər.\nİkinci dövr: Yuxunun mənbəyi bizik, ancaq yuxu yenə də bizim xaricimizdədir. Bu mərhələ birincidən daha maraqlıdır. Çünki uşaq realizminin ən kəskin formasını əks etdirir. Bu səviyyədə olan uşaqlar artıq yuxunun daxildən törəyən bir şey olduğunu anlayırlar. Ancaq onlar yuxuya xarici bir varlıq verir və onun otaqda, onların yanında olduğuna inanırlar.\nƏksər hallarda uşaqlar müstəqil olaraq bu qənaətə gəlirlər ki, yuxu görmələrinin səbəbi onların fikirləri və ya başları ilə əlaqədardır. Yuxuların reallıqla olan ziddiyyətinə görə, onlar yuxuları ruhi şey olmasa da, ən azından reallıqdan uzaq olan və daha çox danışıq, görüntü və düşüncə ilə bağlı bir şey kimi qəbul edirlər.\nAşağıdakı misallar birinci və ikinci dövr arasında keçid dövrünü yaşayan uşaqlara aiddir.\nHorn (5; 3)\n− Sən bilirsən yuxu görmək nədir?\n− Bəli. İnsanları görəndə yuxu görürsən.\n− Yuxu haradadır?\n− Hansı tüstüdə?\n− Yataq ağlarından gələn tüstüdə.\n− Yuxular haradan gəlir?\n− Buradan (mədəsini göstərir)\n− Bəs onda necə olur ki, yuxu görəndə onlar yataq ağlarında olur.\n− Çünki sən elə bilirsən.\nHorn onu da əlavə edir ki, yuxu gözün qarşısına bir neçə santimetr aralı gəlir. O, düşüncənin ağız ilə aparılmasına inanmasa da, onu döş qəfəsində yerləşdirir. Bəs Hornun yuxunu tüstü ilə əlaqələndirməsi nəfəs almaqla əlaqələndirməklə eynidirmi? Ris və Faqın dedikləri ilə müqayisə etdikdə, elə olduğuna inanarıq.\nDug (6 ½)\n− Yuxu nədir?\n− Yuxunu axşam görürlər. Sən nəsə haqqında fikirləşirsən.\n− Yuxu haradan gəlir?\n− Sənin fikrincə?\n− Mənim fikrimcə, onları biz düzəldirik.\n− Sən yuxu görəndə o hardadır?\n− Evdən kənarda.\n− Nə üçün orada?\n− Çünki sən o zaman ayıq olursan.\n− Bəs sonra?\n− Yuxu itir.\n− Sən yuxu görəndə o haradadır?\n− Bizimlə bir yerdə.\n− Mən orada olsaydım, onu görə bilərdim?\n− Yox.... Bəli, çünki sən yatağa yaxın olacaqdın.\n− Heç bir tərəfdən.\n− Nəyin içindən çıxır yuxu?\n− Yatağın içindən.\n− Bəs o, oraya necə girir?\n− Ona görə ki, sən yuxu görürsən.\n− Yuxu harada düzəldilir?\n− Hava ilə.\n− Hava haradan gəlir?\n− Çünki pəncərə açıqdır.\n− Sən nə üçün yuxu görürsən?\n− Çünki dünən biz çimməyə getmişdik və çox qorxmuşduq.\n− Yuxunu göndərən nəsə var?\n− Bəli, quşlar.\n− Çünki onlar havanı xoşlayırlar.\nDug sonra dedi ki, o, yuxusunda əsgərləri görüb.\n− Bu yuxu haradan gəlmişdi?\n− Çoox‐çoox uzaqlardan, oradan (pəncərədən çölü göstərir).\n− Ona görə ki, orada külək var.\n− Yuxunu nə göndərir?\n− Bəs, sonra?\n− Elə bu qədər.\n− Niyə göyərçinlər?\n− Ona görə ki, külək əsəndə göyərçinlər sevinirlər.\n− Göyərçinlər yuxuları hər hansı bir səbəbə görə, məqsədli şəkildə göndərirlər?\n− Onlar yuxuları göndərdiklərini bilirlər?\n− Bəs niyə onlar yuxuları göndərirlər?\n− Külək əsir deyə.\n− Göyərçinlər yuxunu özləri düzəldirlər?\n− Küləyi gətirməklə.\n− Külək olmasaydı, yuxu görə bilərdik?\n− Yox, ona görə ki, yuxu gələ bilməyəcəkdi.\nBu iki maraqlı söhbət, birinci və ikinci dövr arasında keçid dövrünü yaşayan uşaqların düşüncə hadisəsi haqqında dediklərini xatırladır. Düşüncə səsdir, yəni tüstü və havadan təşkil olunmuşdur, həm daxili, həm də xaricidir.\nMaraqlıdır ki, Dug adların zehni varlıq olduğunu dərk etməyə başlayan uşaqlar kimi, yuxunun heç yerdən gəlmədiyini qəbul edir. Aşağıdakılar birinci və ikinci dövr arasında olan uşaqlarla olan söhbətlərdir.\nPig (9 ½)\n− Yuxudaykən sən kiminsə yanında olduğunu düşünürsən. Gündüz bir şey haqqında çox fikirləşəndə, axşam onu yuxuda görürsən.\n− O, heç nə.\n− O haradan gəlir?\n− Bilmirəm. Məncə, öz‐özünə gəlir.\n− Heç yandan.\n− Sən yatarkən.\n− O harada düzəldilir? Otaqda, yaxud sənin içində?\n− Mənim içimdə ….. Çöldə.\n− Səncə, hansıdır?\n− Yuxu haradan gəlir? Sənin içindən, yoxsa çöldən?\n− Mənim yanımdan.\n− Nə qədər uzaqda?\nO, 30 cm önünü göstərir.\nDus (9) təxminən eyni vəziyyətdədir. O da inanır ki, yuxunun mənbəyi həm daxili (ağızda), həm də xaricidir. Bu, ağzı ilə düşündüklərinə inanan və düşüncəni hava ilə eyni tutan uşaqların vəziyyətinə bənzəyir. Pig bir az daha irəli gedərək gördüyümüz və düşündüyümüz şeylər haqqında yuxu gördüyümüzü, yəni yuxugörmədə özümüzün də əhəmiyyətli rol oynadığımızı deyir. Ancaq o, hələ də yuxunun bizim içimizdən gəldiyini və əslində qaynağının daxili olduğunu qəbul etmir.\nAşağıdakı misallar aydındır ki, ikinci səviyyəyə aiddir. Bu səviyyədəkilərin inancına görə, yuxu bizim içimizdən gəlir, ancaq yuxunu görərkən o, xaricdə yerləşir.\nSchi (6) çox ağıllı balaca oğlandır. O, bizim suallara böyük maraqla cavab verirdi. Ona görə də onun cavabları çox dəyərlidir.\n− Sən bəzən yuxu görürsən? Yuxu nədir?\n− Sən, gecəyarı nəsə haqqında fikirləşirsən!\n− Yuxunu nə ilə görürsən?\n− Ruhunla, düşüncənlə.\n− Gecə ikən. Yuxunu bizə göstərən gecədir.\n− Bu nə mənaya gəlir? Yuxunu görərkən o, harada olur?\n− O… (ağzının ucunda “başımda” sözü var), o, gecə ilə başım arasındadır (!)\n− Sən yuxu görərkən gözlərin bağlı olur, yoxsa açıq?\n− Bəs onda yuxu haradadır?\n− Qaranlıq olan kimi yuxu gəlir.\n− Ayıqkən başındadır. Yuxudaykən çölə çıxır (!). Gecəykən gecə olur. Sən yatandan sonra artıq gecə olmur.\n− Yuxu gələndə o harada olur?\n− Gözlərimin önündə və ondan sonra divara doğru gedir.\n− Sənin atan onu görə bilər?\n− Təkcə sən görə bilərsən?\n− Bəli, çünki yatan mənəm.\nSci yuxunun düşüncədən əmələ gəldiyini və onun əsl qaynağının özümüz olduğunu bilir. Ancaq o hələ də yuxunun bədənə nisbətən daxili bir şey olduğunu dərk edə bilmir. Yuxunu görə bilmək üçün gözlər bağlı olsa belə, o, gecə ilə göz arasında olmalıdır. Bu səbəbdən də Sci yuxuya gedərkən yuxunun “çölə çıxdığını” düşünür. Scinin fikrincə, bir şeyin görünə bilməsi üçün onun mütləq çöldə olması gərəkdir. Onun realist düşüncələri, “xaricdə olmaq”, və”xaricdə görünmək” arasındakı fərqi başa düşməyə mane olur. Əgər o, yuxunun əsl mahiyyətini başa düşsəydi, onu divarın qarşısında deyil, ya başında, ya da gördüyü obyektlərdə (məktəbdə, göldə)\nyerləşdirərdi. Bütün bunlara baxmayaraq, Sci başa düşür ki, təkcə özü öz yuxusunu görə bilər.\nAşağıdakı söhbət isə bir rəsm ilə əlaqədar aparılır.\nFav (8) müəlliminin tapşırığı ilə məktəbdən kənarda onun başına gələn hadisələri “Müşahidə dəftəri”nə qeyd edir. Qeydlər yazı, yaxud rəsm ola bilər. Bir səhər Fav dəftərinə belə bir qeyd yazır: “Bu gün yuxuda şeytanın məni yandırmaq istədiyini gördüm” və yazının aşağı hissəsinə yuxusunu təsvir edən bir rəsm çəkir. Rəsmin sol tərəfində Fav yataqda uzanıb, ortada Şeytan var, sağda isə gecə paltarlarında Fav ayaq üstündə, onu yandırmaq istəyən şeytanın qarşısındadır. Favın bu rəsmi uşaq realizminin bariz nümunəsidir. Yuxu çarpayının kənarında cərəyan edir. Ona görə də Fav gecə paltarındadır. Sanki şeytan onu yatağından çıxarıb.\nYuxunun qaynağı ilə inancda Fav da Sci kimi düşünür, yuxunun düşüncədən əmələ gəldiyinə inanır.\n− O, düşüncədir.\n− Sən nə isə görürsən, sonra onun haqqında fikirləşirsən.\n− Biz yuxuları özümüz düzəldirik?\n− O, çöldən gəlir?\nFav həm də onu bilir ki, biz öz beynimiz və şüurumuz ilə düşünürük. Bundan başqa, o, yuxusunu, təkcə özünün görə biləcəyini bilir. Nə biz, nə də bir başqası onun otağına gələn Şeytanı görə bilməzdi. Onun başa düşmədiyi şey isə yuxunun daxili mahiyyətidir.\n− Sən yuxu görərkən o, haradadır?\n− Gözümün qarşısında.\n− Sən yataqda ikən, gözünün qarşısında.\n− Harada, çox yaxında?\n− Yox, otaqda.\nBiz rəsmdə Favın portretini göstərdik.\n− Bu nədir?\n− Hansı sənsən – bu (|) yoxsa bu (||)?\n− Yuxuda bu (|| nu göstərir).\n− Bu (||) nədir?\n− Bu mənəm. Mənim gözlərim xüsusilə orada (|) qalmışdı ki, baxa bilsin (yuxuya) (!)\n− Sənin gözlərin ordaydi? Necə ordaydi?\n− Mən bütünlüklə orada idim, xüsusilə, mənim gözlərim orada idi.\n− Bəs sənin bədəninin başqa hissəsi?\n− O da orada idi (yatağı göstərir).\n− O necə ola bilər ki, sən həm yataqda olursan, həm də ayaq üstə?\n− Məndən iki dənə var idi. Mən, eyni zamanda, həm yataqda idim, həm də ayaq üstə baxırdım.\n− Gözlərin bağlı idi, yoxsa açıq?\n− Bağlı, çünki mən yuxulayırdım.\nBir az sonra sanki Fav yuxunun daxili mahiyyətini başa düşdü.\n− Sən yuxuda ikən yuxu sənin içindədir, yoxsa sən yuxunun içində?\n− Yuxu bizim içimizdədir, çünki yuxunu görən bizik.\n− O, başın içindədir, yoxsa çölündə?\n− Elə indicə sən demişdin çöldə. Bu içində dedikdə nə demək istəyirsən?\n− Sən yuxunu gözünlə görə bilməzsən.\n− Gözün önündə.\n− Gözün önündə nə isə olur?\nFav başa düşür ki, yuxunun daxili mahiyyəti var. O anlayır ki, yuxunun xaricdə görünməsi illüziyadır. Ancaq o, yenə də deyir ki, illüziyanın yaranması üçün xaricdə nə isə fiziki bir varlığın olması zəruridir.\n− Sən həqiqətən orada idin? (||)\n− Bəli, ikiqat orada idim (| və ||).\n− Mən orada olsaydım, səni görə bilərdim? (||)\n− Sən “mən ikiqat ordaydım” deməklə nəyi nəzərdə tutursan?\n− Mən yuxuda ikən həm həqiqətən orada idim, həm də şeytanla idim.\nVerilən cavablardan aşağıdakı nəticələri çıxarmaq olar. Fav yuxunun xaricdə görünməyi ilə xaricdə olmanın fərqini başa düşmür. O başa düşür ki, yuxunun baş ilə bir əlaqəsi var, çünki “yuxunu görən bizik”. Ancaq o, yuxunun xaricində fiziki olaraq mövcud olduğuna şübhə etmir. Ona görə də Fav üçün yuxu, sanki güzgüdə görünən xəyaldır. Fav keçid dövrünü yaşadığı üçün ziddiyyətli fikirlər deyir. Təbii ki, o bundan xəbərsizdir.\nFav ikinci şəklin fiziki olaraq onunla əlaqəli olduğuna inanır. Həmçinin, həm yataqda, həm də ayaq üstə olmağın mümkünlüyü Favın realizminin məhsuludur. İkinci rəsmin birinci rəsm ilə əlaqəsi realist inancı sübut edir. Bizə görə, şəkil ilə onun təsvir etdiyi insan arasında heç bir əlaqə yoxdur. Ancaq realist beyinlər üçün otaqda olan xəyal və rəsmin, onun təsvir etdiyi insanla yaxından əlaqəsi vardır.\nYuxuların reallıqla olan ziddiyyətinə görə, onlar yuxuları ruhi şey olmasa da, ən azından reallıqdan uzaq olan və daha çox danışıq, görüntü və düşüncə ilə bağlı bir şey kimi qəbul edirlər.\n13 iyun 2015 14:55\nÇox maraqli xəbər idi cox sağol. Uşaq böyüdən analar üçün çox gözəl dərs keçdin. Təşəkürlər Sərt_Əsinti bacim.\n12 dekabr 2014 09:48\nYeni dogulan korpələr mən bildiyimə gorə yuxu ilə boyuyurlər.Qizim cox yatagan idi.Sakit idi.Hekim deyirdi əsl saglam usaqdı.Amma oglum hec yatmayib.Elə narahat olurdumki bu usaq niye belə edir..Ama hekim dedi dermanlarinda xeyri olmuycaq tədricən duzləcək.Məndə onu havad yatizdirm.saatlarla yatirdi havada.\n12 dekabr 2014 09:46\nUşaq vaxtı Dan əksər uşaqların hiss etdiyi özünə qəriblik, şəxsiyyətin itirilməsi, hər şeyin məcburi bir səbəbdən dolayı baş vermə ideyası, hər şeyin öncədən qərarlaşdırıldığı, insanın etdiyi hərəkətə görə məsuliyyət daşımadığı və bu səbəbdən də cəzaların olmaması fikrini daşıyırdı.\n11 dekabr 2014 23:59\nMənim qızlarımın yaşlarına rəğmən daha real anlayışları var yuxu barədə.Çox sağol Aqat,maraqlı dərslər oldu\n11 dekabr 2014 21:38\nYuxular sehrli bir aləmdir. Mənim 2 yaşlı balacam gecə yuxuda ağlayırdı( Yəqin ki, gündüz nə üçünsə ağlayıb yuxuda da onu görüb. Təşəkürlər Sərt_Əsinti. bu da son. Sayəndə övlad böyüdən analar çox şüy öyrəndik.\n11 dekabr 2014 17:22\nDoğurdan da çox maraqlıdı yuxular hardan olur\n11 dekabr 2014 17:03\nMaraqli xəbərdir uşaqlar haqqinda.təşəkkurlər paylaşım ucun.\n11 dekabr 2014 15:43


4 bankın bağlanması: ekspert şərhləri – Novator.az\n4 bankın bağlanması: ekspert şərhləri\nİyulun 21-də Maliyyə Bazarlarına Nəzarət Palatasının Direktorlar Şurası “Dekabank”, “Kredobank”, “Parabank” və “Zaminbank”ın lisenziyalarını ləğv edib. Qərar bankların fəaliyyətlərini etibarlı və prudensial qaydada idarə etməməsi, nəzarət orqanının verdiyi yazılı göstərişləri yerinə yetirməməsi və digər problemlərlə əsaslandırılıb.\nİyulun 22-də iqtisadçı ekspertlər sosial şəbəkədə bu qərarla bağlı fikirlərini bölüşüblər.\nTransparency.az-ın məlumatına görə, Qubad İbadoğlu yazır ki, pis idarə olunan bir sıra bank maliyyə mötəbərliliyini və adekvatlığını itirdiyi üçün defolt vəziyyətə düşüb: “Bankları bundan sonra daha ciddi sınaqlar gözləyir. Onların hazırkı ağır vəziyyətdən çıxması bütövlükdə milli iqtisadiyyatın, xüsusilə də biznesin və ev təsərrüfatlarının durumundan asılıdır. Bu da yaxın dövrlər üçün həlli mümkün olan məsələlərdən sayıla bilməz. Çünki islahatlar ləngiyir, milli iqtisadiyyatda geriləmələr genişlənir, həm də sürətlənir.\nBankların bağlanması mümkün olan pis variantlardan ən yaxşısı hesab oluna bilər. Maliyyə Bazarlarına Nəzarət Palatası, Əmanətlərin Sığortalanması Fondu, ləğvetmə komissiyası qərarın ümumi sistemə neqativ təsirlərinin neytrallaşdırılması üçün əhali və xüsusilə də müştərilər arasında izahat işi aparmalıdır. Bu isə operativ açıqlamalar, qaynar xətlərin yaradılmasını tələb edir. Əks təqdirdə banklarla müştərilər arasında yaranacaq problemi tənzimləmək çox çətin olacaq. Fikrimcə, bankların kapitalının təmərküzləşməsi və onların konsolidasiyası davam etməlidir. Bu isə hələ bir neçə bankın birləşməsi və bağlanmasını zəruri edəcək”.\nƏkrəm Həsənov yazır: “Bank sisteminin çökməsi bank sahiblərinin və menecerlərinin acgözlüyü, əliəyriliyi və savadsızlığının, habelə onlara indiyədək nəzarət etmiş Mərkəzi Bankın səlahiyyətlərini bərbad şəkildə icra etməsinin nəticəsidir. Amma indi əsas sual başqadır: bankları bu hala salanlar məsuliyyətə cəlb ediləcəkmi?\nLisenziyası ləğv olunan 4 bankda əhalinin üst-üstə 140 milyon 300 min manat məbləğində qorunan əmanəti var. Deməli, Əmanətlərin Sığortalanması Fondu həmin əmanətləri qaytarmalıdır. Amma pulu yoxdur, necə qaytaracaq? Yenə də Mərkəzi Bankdan kredit götürəcək. Nəticədə Mərkəzi Bankın vəsaiti əriməkdə davam edəcək.\n“Dekabank”, “Kredobank”, “Parabank” və “Zaminbank”da sığortalanmayan əmanət də az deyil (əsasən yüksək faiz dərəcəsi ilə cəlb olunanlar). Həmin əmanətlər batdı! Vətəndaş bir neçə min manat borca görə az qala çarmıxa çəkilir, amma bank sahiblərinin və menecerlərinin mənimsədiyi pula görə heç kəs cavab vermir. Bankın pulu bata bilməz, amma bankda pul bata bilər?”\nVüqar Bayramov yazır ki, lisenziyasını itirən 4 bankın hamısı Əmanətlərin Sığortalanması Fondunun üzvü olduğu üçün onların müflis elan edilməsi artıq sığorta hadisəsinin baş verməsi deməkdir: “Əmanətçilər öz sığortalanan pullarını fonddan geri almalıdırlar. Bu zaman əmanətlərin hissə-hissə deyil, tam şəkildə qaytarılması həyata keçirilməlidir. İyulun 22-də Maliyyə Bazarlarına Nəzarət Palatası bu banklara müvəqqəti inzibatçı təyin edib. Əmanətlərin Sığortalanması Fondunun sığortalanan hər bir depoziti son qəpiyinədək əmanətçiyə qaytarması olduqca vacibdir. Mövcud qanunvericilikdə məbləğindən asılı olmayaraq bütün depozitlər sığortalanır. Sadəcə, maksimum dividend faizi dollar əmanətləri üzrə 3, manat əmanətləri üzrə isə 12 faizdən çox olmamalıdır”.\nSərkisyan silahı yerə qoymağa çağırdı\nJurnalist evi: ikinci binaya nə qədər pul gedib?


Leyla Şıxlinskaya klinikasını satdı - MINVAL.INFO\n“Qafqazinfo”nun əldə etdiyi məlumata görə, artıq klinikaya yeni direktor da təyin edilib.\nŞıxlinskayanın klinikasının adı ötən il məhkəmə çəkişmələri ilə yadda qalıb. Belə ki, L. Şıxlinskaya klinikanın baş mühasibi işləmiş Şəhla Abbasovanı 1 milyon vəsaiti mənimsəmək iddiası ilə işdən çıxarıb. Məhkəmə ekspertizası isə dəyən ziyanın 56 min manat olduğunu üzə çıxarıb. L. Şıxlinskaya ilə bu məbləğlə razılaşmayıb. Bundan əlavə, klinikada vergidən yayınma hallarının olduğuna dair də istintaq aparılıb.\nTarix: 2019/01/03 13:12\nQaxda ikinci dəfə xəstəxanaya gətirilən şəxs dünyasını dəyişib.


SABİRABAD MÜŞAVİRƏSİ SOVET TƏSƏRRÜFAT ƏNƏNƏLƏRİNİN UĞURLU DAVAMIDIR : Master Media\nHome → News → Politics → Azerbaijan → Azerbaijan → Baku → SABİRABAD MÜŞAVİRƏSİ SOVET TƏSƏRRÜFAT ƏNƏNƏLƏRİNİN UĞURLU DAVAMIDIR\n11 May 2018, 20:18 | Azerbaijan, Azerbaijan, Baku | 2080\nPrezident İlham Əliyevin sədrliyi ilə 17 sentyabr 2016-cı ildə Sabirabad rayonunda pambıqçılığın inkişafı məsələlərinə dair keçirilmiş respublika müşavirəsində sovet təsərrüfat ənənələrinə maraq hiss olunmuşdur. Bu barədə moderator.az saytına açıqlamasında Azərbaycanda kommunist hərəkatının öncülü Ədalət Abdinov bildirmişdir. Partiya rəsmisinin məlum müşavirə ilə bağlı mövqeyi belədir:\n- Azərbaycan Respublikasının Prezidenti İlham Əliyev həmin müşavirədə söylədiyi nitqini bu sözlərlə başladı: “ Bu müşavirənin Sabirabad rayonunda keçirilməsi təsadüfi deyil. 1970-ci illərdə, 1980-ci illərin əvvəllərində ulu öndər Heydər Əliyev Sabirabadda hər il zona müşavirəsi keçirirdi. Pambıqçılıqla bağlı o müşavirələrdə çox dəyərli göstərişlər verilirdi. Bu ənənəyə sadiq olaraq mən pambıqçılığın inkişafı ilə bağlı birinci ümumrespublika müşavirəsinin keçirilməsi üçün də Sabirabad rayonunu seçdim”.\nBəli, Preziden İlham Əliyev tamamilə düzgün mövqe tutub. Ötən əsrin 70-80-ci illərində Sovet Azərbaycanında kənd təsərrüfatı, o cümlədən pambıqçılıq sürətli inkişaf yolu keçir, Sovet Sabirabadı isə demək olar ki, pambıqçılığın təcrübə məktəbi idi. Həmin illərdə kənd təsərrüfatındakı misilsiz qələbələr rəhbəri Heydər Əliyev olan Azərbaycan Kommunist Partiyasının yüksək təşkilatçılığı sayəsində mümkün olmuşdur. Azərbaycan Kommunist Partiyasının kənd təsərrüfatı, o cümlədən pambıqçılıq sahəsində SSRİ-də nümunə olan uğurları ənənə halını almışdır. Bütün bunları çox yaxşı bilən və yüksək qiymətləndirən İlham Əliyev özünün dediyi kimi “Bu ənənəyə sadiq olaraq mən pambıqçılığın inkişafı ilə bağlı birinci ümumrespublika müşavirəsinin keçirilməsi üçün Sabirabad rayonunu seçdim”.\nTam əminliklə deyirəm, ki, Azərbaycan Kommunist Partiyasının qurduğu sovet iqtisadiyatının təcrübəsindən istifadə etməklə İlham Əliyev müstəqil ölkəmiz üçün misilsiz nailiyyətlər əldə edəcəkdir. Özünün qeyd etdiyi kimi “ Sabirabad rayonunda və bütün başqa pambıq əkilən rayonlarımızda pambıqçılığın bərpası işi sürətlə gedəcək, biz pambıqçılığın şöhrətini bərpa edəcəyik. Bu, həm insanlar, həm dövlət üçün böyük gəlir gətirən bir sahədir”.\nİlham Əliyev qaynar, çoşğun sovet əmək həyatını da unutmayıb və o illəri fəxrlə xatırlayır: “1970-1980-ci illərdə Ulu Öndər Sabirabada və pambıqçılıqla məşğul olan digər rayonlara səfər edərkən məni də özü ilə aparırdı. Mən də o illərdə dəfələrlə onunla bərabər Sabirabadda olmuşam, o müşavirələrdə iştirak etmişəm. Pambıq tarlalarında, tarla düşərgələrində pambıqçılarla görüşü zamanı onunla bərabər olmuşam. Yəni, o xatirələr mənim ürəyimdə yaşayır və bu gün daha da aydın görünür ki, ulu öndər Heydər Əliyev nə qədər uzaqgörən və xalqa bağlı olan bir insan idi. Çünki o, yaxşı bilirdi ki, pambıqçılığın Azərbaycanın müttəfiq respublika kimi inkişafında və Azərbaycan vətəndaşlarının rifah halının yaxşılaşdırılmasında çox mühüm yeri var”.\nTəkcə pambıq istehsalında Sovet Azərbaycanı ilə indiki kapitalist Azərbaycanın fərqi nədir? Prezident Ilham Əliyevin narahatlıqla qeyd etdiyi fikirlər bu fərqi tam izah edir: “ Əgər Ulu Öndərin yorulmaz səyləri və zəhmətkeşlərin böyük fədakarlığı nəticəsində 1970-80-ci illərdə bir milyon ton pambıq tədarük edilirdisə, keçən il cəmi 35 min ton yığılıb. Əgər o illərdə 300 min hektarda pambıq əkilirdisə, keçən il cəmi 18 min hektarda pambıq əkilib. Bu, nə deməkdir?! Bu, pambıqçılığın məhvi deməkdir. Bu, dözülməzdir...”.\nİlham Əliyev bu günkü kapitalizm şəraitində səmimi etraf edir ki, pambıqçılıq Azərbaycanda tənəzzülə uğrayıb. Əlbəttə, bunun obyektiv və subyektiv səbəbləri olduğunu da qeyd edir. Prezidentin bu səmimi fikirlərini Azərbaycan xalqı, o cümlədən kommunistlər çox yüksək qiymətləndirirlər: ”Hesab edilirdi ki, biz bazar iqtisadiyyatı şəraitində yaşayırıq və bazar iqtisadiyyatı hər şeyi tənzimləyir, hər şeyi yoluna qoyur. Ancaq həyat göstərir ki, bu, belə deyil”.\nBəli, bu doğrudanda belə deyil. İlham Əliyev haqlı olaraq xalqa bəyan edir ki, “Bazar iqtisadiyyatı heç də o demək deyil ki, hər şey yolunda olacaq”. Fakt göz qabağındadır, Prezidentin dediyi kimi “Pambıqçılığın tənəzzülə uğraması bunun bariz nümunəsidir”. Biz kommunistlər də ölkə başçısınin dediyi: “Dövlət kənd təsərrüfatın inkişafına həm daha da güclü dəstək verməlidir, həm də bu sahəyə daha da böyük miqyasda müdaxilə etməlidir”, fikrini tam gücümüzlə dəstəkləyirik. Məhz sovet iqtisadi təcrübəsi olan bu yolla respublikamızda ənənəvi olan, ancaq əfsuslar ki, tənəzzülə uğrayan sahələri bərpa və inkişaf etdirmək mümkündür.\nÖlkə başçısının sovet vaxtının xatırlaması başa düşüləndir: “O vaxt ümumittifaq xalq təsərrüfatı bölgüsü aparılırdı. Bəzi respublikalarda heyvandarlıq, taxılçılıq inkişaf edirdi. Azərbaycanda isə üzümçülük, pambıqçılıq, tütünçülük, çayçılıq, baramaçılıq və digər sahələr inkişaf edirdi. Sovet İttifaqı dağılandan sonra respublikalararası əlaqələr də kəsildi və beləliklə, biz çətin bir vəziyyətlə üzləşmişdik.”.\nSovet vaxtı qazanılan uğurların bir səbəbə də o idi ki, ciddi ictimai nəzarət var idi. Bu gün çox haqlı olaraq həmin ictimai nəzarəti Prezident İlham Əliyev də tələb edir: “ Dövlət orqanları, yerli orqanlar və ictimaiyyət tərəfindən çox ciddi nəzarət olmalıdır. Mən dəfələrlə demişəm ki, ictimai nəzarət Azərbaycanda güclü olmalıdır. İctimai nəzarət, yəni, vətəndaşların nəzarəti güclü olarsa, onda biz bu işləri daha da böyük uğurla həll edə bilərik”.\nSovet dövrünün ən gözəl xüsusiyyətlərindən biri də o idi ki, qabaqcıl əmək adamları, istehsalatda uğurlar qazanan zəhmətkeşlər müxtəlif orden və medallarla təltif olunurdu. Prezident İlham Əliyev də müşavirədə əmək nailiyyətləri qazanan insanların medallarla təltif edilməsinin vacibliyini vurğulayıb: “Hesab edirəm ki, biz bu ənənəni bərpa etməliyik. Göstəriş verirəm, Prezident Administrasiyası bu məsələ ilə bağlı öz təkliflərini mənə təqdim etsin. “Əmək” ordeninin bir neçə dərəcəsi ola bilər. Əgər yaxşı nəticələr olsa, birinci ordeni biz pambıqçılara təqdim edə bilərik”.\nPrezident İlham Əliyev müşavirədə sovet dövrünün görkəmli pambıqçısı, Sosialist Əməyi Qəhrəmanı Fatma Hüseynovanın briqadasında olmasını da fəxrlə qeyd etdi.


Əli Hüseynov: Ulu Öndərin müstəqilliyimizin qorunub saxlanması və möhkəmləndirilməsi istiqamətində yorulmaz səyləri bu gün onun layiqli davamçısı Prezident İlham Əliyev tərəfindən davam etdirilir » Xeberci.info\nƏli Hüseynov: Ulu Öndərin müstəqilliyimizin qorunub saxlanması və möhkəmləndirilməsi istiqamətində yorulmaz səyləri bu gün onun layiqli davamçısı Prezident İlham Əliyev tərəfindən davam etdirilir\nÇap et 305\nMüdriklər demişkən, “xalq üçün, vətən üçün yaşanan ömür əsl insan ömrüdür”. Belə insanların ömrü çətin, mənalı və şərəfli olur, başı həmişə el içində uca olur. Onlar öz xoşbəxtliyini, səadətini, varlığını vətənə, xalqa ləyaqətlə xidmətdə görür. Belə insanlar öz xalqının, millətinin mənəvi siması, genefondudur desək səhv etmərik. Tam məsuliyyət və qürurla deyə bilərik ki, belə insanlardan biri də sözün həqiqi mənasında, gözəl insan, YAP-ın sədri, Ağsu Rayon Mərkəzi Xəstəxanasının baş həkimi Əli Hüseynovdur.\nƏli Hüseynov Ulu Öndər Heydər Əliyevin siyasi kursuna daim sadiqdir. Heç bir təmanna güdmədən, tutduğu vəzifədən asılı olmayaraq, vəzifədə olub-olmamasından asılı olmayaraq prezident İlham Əliyevə, dövlətə və dövlətçiliyimizə sabit, stabil, sadiq adamdır.\nYAP-ın sədri, Ağsu Rayon Mərkəzi Xəstəxanasının baş həkimi Əli Hüseynov - "Hörmətli həmvətənlər!\nRövnəq Abdullayev: "Ulu öndər Heydər Əliyev müstəqil dövlətçiliyin təməl prinsiplərini müəyyənləşdirib"


“Neft bahalaşsa, hər şeyin düzələcəyini deyənlər səhv edirlər” – Ekspert – Caspian Barrel\nİlham Şaban: “Neft 2016-2017-ci illərdə kəskin bahalaşmayacaq, maksimum qiymət artımı 10-20 dollar olacaq”, söhbət neftin orta qiymətindən gedir…\nEldar İbrahimovun əksinə olaraq, ABŞ-ın dövlət katibinin Cənubi Qafqaz üzrə keçmiş köməkçisi, ABŞ-ın Azərbaycandakı keçmiş səfiri Metyu Brayza proqnoz verib ki, yaxın iki il ərzində neftin qiymətlərində artım olmayacaq: “Yaxın gələcəkdə İran dünya bazarına Azərbaycandan iki dəfə artıq neft çıxaracaq. İran nefti dünya bazarına çıxan kimi qiymətlərin artımının qarşısı yenə alınacaq. Bu gün dünya bazarına bir gün ərzində ehtiyacdan 1 milyon barel artıq neft çıxarılır. Belə şəraitdə neftin yaxın iki il ərzində qalxması ehtimalı yoxdur”.\nMusavat.com-un sualını cavablandıran Neft Araşdırmaları Mərkəzinin rəhbəri İlham Şaban deputat Eldar İbrahimovun fikirlərini gülünc adlandırdı: “Millət vəkili “çox gözəl” deyib ki, neft bahalaşan kimi hər şey yoluna düşəcək. Onda bu 15 ildə, bu neftə heykəl qoymaq lazım idi. Çünki, 2006-cı ildə ümumdaxili məhsul 34 faiz artanda heç kim nefti yada salmırdı, hamı bunu Azərbaycan hökumətinin uğuru kimi qələmə verirdi. Son 15 ildə Azərbaycanın neftdən qazandığı uğurlar hökumətin uğuru kimi təqdim edildi. 2015-ci ildə Azərbaycan iqtisadiyyatında birdən-birə çökmə baş verdi, indi bunun günahını neftin üstünə yıxırlar. Ancaq bu böhranda günah təkcə “qara qızıl” idi?\nNeft dünya bazarına çıxdığı gündən hər zaman qiyməti ya qalxıb, ya da enib. Azərbaycan hökumətində niyə hələ də bunu anlayan olmayıb? Neftin qiyməti əgər 4 il ardıcıl olaraq 100 dollar civarında olubsa, bu, o demək deyil ki, hər zaman o səviyyədə qalacaq. Hökumət çox böyük səhv edib ki, neftin dünya bazarındakı qiymətinin hər zaman 100 dollar civarında qalacağını düşünüb. Hələ də elə bilirlər ki, neft yenidən bahalaşsa, bütün dərdlərə çarə olacaq. Lakin bu, belə deyil. Bir neçə ildən sonra neftin qiyməti qalxıb, 60-70 dollar olacaqsa da, bu pul əvvəlki dəyərində olmayacaq. Burada inflyasiyanı da nəzərə almaq lazımdır”.\nİ.Şabanın sözlərinə görə, İMF-də və Dünya Bankında dəqiq hesablanıb ki, bir neçə ildən sonra neft bahalaşsa, həmin pul inflyasiya göstəricisi ilə nə qədər aşağı düşəcək: “Əgər 2025–ci ildə neft 100 dollar olacaqsa, o 2010-cu ilin qiymətləri ilə 89 dollar dəyərində olacaq. Yəni, 2025-ci ilin 100 dolları, 2010-cu ildə alıcılıq qabiliyyətinə görə, 89 dollara bərabər olacaq. Başqa bir məsələ də odur ki, 2025-ci ildə Azərbaycanın neft hasilatı da kifayət qədər azalacaq. Gərək hörmətli deputatlar maariflənsinlər və bu məsələlərdən məlumatlı olsunlar ki, nefti çıxarmaq bir düyməni basmaqla baş tutan iş deyil. Hər il Azərbaycanda neft hasilatı azalır. Neft azaldıqda isə maya dəyəri artır. Çünki, ona qoyulan kapital və istismar xərcləri artır. Belə məsələləri bilmədən ancaq millət vəkili olub, hökumətə yarınmaqla heç nəyə nail olmaq mümkün deyil.\nBeyin mərkəziləri isə deyir ki, Azərbaycan bundan sonra 50 milyon ton neft də hasil etsə, 2010-cu ildəki rifahı görə bilməz. Çünki, manat və ölkə iqtisadiyyatı artıq 2010-cu il səviyyəsində deyil. Məsələ burasındadır ki, hazırkı böhran öz işini kifayət qədər görüb: fikir verin, 15 ayda Mərkəzi Bankın valyuta ehtiyatları 10 milyard dollara qədər azalıb, manat isə 98% dəyərini itirib. Başqa bir məsələ isə ölkənin nefdən əldə etdiyi vəsaitlərin çox böyük bir qisminin idxala xərclənməsi tendensiyasıdır”.\nİlham Şaban qeyd etdi ki, dünya bazarında neftin bahalaşması perspektivi olmadığından bütün iri neft şirkətləri ixtisara başlayıb. Belə bir məqamda Azərbaycan hökumətinin neftin bahalaşmasına ümid etməsi absurddur: “Metyu Brayza da bu haqda proqnoz verib ki, 2 il ərzində neftin ucuzlaşması gözlənilmir. Ancaq bu şəxs neft sahəsi ilə bağlı adam deyil. Mən BP Global şirkətinin rəhbərliyinin açıqlamasını qeyd etmək istərdim. 2 gün öncə BP şirkəti elan etdi ki, 2017-cu ilin sonuna qədər 6 milyarddan artıq investisiya xərclərini azaldır. Ona görə ki, 2018-ci ilə qədər neftin qiymətinin artması müşahidə edilməyəcək. Bununla bağlı şirkət xərcləri maksimum azaltmağı düşünür. Bütün beynəlxalq şirkətlər bu istiqamətdə addımlar atıblar.


“Gələcəyə dair fikri olan, futbol baxımından böyüyən bir ölkəyə gedirəm” – De Byazi – Futbol İnfo\n13 İyul 2020 saat 11:30:00\nAzərbaycan millisinin yeni baş məşqçisi təyin ediləcəyi gözlənilən Canni De Byazi açıqlama verib.\nFutbolinfo.az xəbər verir ki, “DerbyDerbyDerby.it”ə danışan mütəxəssis, AFFA-nın təklifi barədə bunları deyib:\n“Ciddi təklifin və federasiya rəhbərlərinin etibarlı olması buranı seçməyimə səbəb oldu. Gələcəyə dair fikri olan, futbol baxımından böyüyən bir ölkəyə gedirəm. İlk danışıqlar fevral ayında olmuşdu, lakin sonradan pandemiya başladı və hər şey dayandı. İndi yenidən rahat nəfəs ala bildik və razılıq əldə etdik. Müqavilə 1,5 illik – 2021-ci ilin sonuna qədərdir. Avqustun əvvəlində orda olacam, təəssüf ki, çalışmaq üçün az vaxtım olacaq. Daha çox vaxta sahib olmaq istəyərdim, amma koronavirus hamımızı dayanmağa məcbur etdi. Sentyabrın 5-də Millətlər Liqasının C liqasında ilk oyunumuzu Lüksemburqa qarşı keçirəcəyik. Qrupda Kipr və Monteneqro da var”.\nBakı haqqında da danışan De Byazi, paytaxtla bağlı bunları deyib:\n“Bakı möhtəşəm şəhərdir, bir neçə dəfə orda oldum və məni səssiz qoydu. Böyük, aktiv, dinamik şəhərdir, 2 milyon əhalisi var və Xəzər dənizinin sahilində yerləşir. Amma şəhərdə orta əsrlərə aid divarların arasında gəzərkən, gözəllik tapa bilərsiz, bu, həqiqətən möhtəşəmdir. Çox vaxt Bakıda olacam, Albaniyada etdiyim kimi edə bilmərəm. Tiranadan İtaliyaya asanlıqla köçdüm. Bakı ilə əlaqələr daha qarışıqdır, İstanbula, ordan da Bakıya getmək lazımdır.\nAFFA Millətlər Liqasında uğurlu çıxış etmək istəyir. Bu, həm də DÇ-2022-yə vəsiqə qazanmaq üçündür. Qrupdakı işimizin çətin olacağını bilirik”.


Növbəti il üçün nəzərdə tutulan büdcə gəlirləri cari illə müqayisədə 3 milyard manatdan çoxdur. Sosial sahəyə ayrılan vəsaitlər isə 2017-ci ilə nisbətən 20 faiz yüksəkdir. 2018-ci ilin büdcə müzakirələrində hökümət üzvləri əsas istiqamətlərə toxunublar. Mərkəzi bankın sədri Elman Rüstəmov isə gələn il manatın məzənnəsinin necə olacağını açıqlayıb.\nMilli Məclisdə 2018-ci ilin büdcə müzakirələrində Baş nazir Artur Rasizadə rəhbərlik etdiyi kabinet üzvləri ilə iştirak edirdi. Gələn ilin büdcəsinin gəlirlərinin 20 milyard 127 milyon manat, xərclərinin isə 20 milyard 906 milyon manat olduğunu açıqlayan maliyyə naziri Samir Şərifov bu il büdcənin strukturunda qeyri-neft sektorundan əldə edilən vəsaitlərin artdığına diqqət çəkib.\nAzərbaycanın gələn il pul-maliyyə siyasətinin hansı istiqamətdə olacağına diqqət çəkən Mərkəzi Bankın sədri Elman Rüstəmov 2018-ci ildə manatın məzənnəsi ilə bağlı da fikirlər səsləndirib.\nSahibkarlığın inkişafı və bunun üçün gələn il görüləcək işlərdən danışan iqtisadiyyat naziri Şahin Mustafayev sahibkarlıq sahəsində ləğv edilən yoxlamaların iqtisadiyyatın inkişafına böyük dəstək olduğunu vurğulayıb.\nBüdcə zərfinin müzakirəsi zamanı deputatlar tərəfindən bir sira təkliflər də irəli sürüldü. Millət vəkili Qüdrət Həsənquliyev özəl televiziyaların maddi durumunun yaxşılaşdırılması məqsəd ilə dövlət büdcəsindən maliyyə vəsaitinin ayrılmasını təklif kimi irəli sürdü.\nOnu da qeyd edək ki, 2018-ci ilin dövlət büdcəsi layihəsinin Milli Məclisdə müzakirələri hələ bir neçə gün də davam edəcək.


QHT koalisiyası vərəmlə bağlı yekun konfrans keçirib – Aktor.az\nQHT koalisiyası vərəmlə bağlı yekun konfrans keçirib\nBakıda Şərqi Avropa və Mərkəzi Asiya ölkələrinin (ŞAMA) Vərəm proqramı (TB REP) çərçivəsində Azərbaycanda həyata keçirilən Vərəmlə Mübarizə layihəsinin nəticələrinə həsr olunmuş yekun konfrans keçirilib.\n“Sağlamlığa Xidmət” İctimai Birliyinin təşkilatçılığ ilə keçirilən tədbirdə səhiyyə və ədliyyə nazirliklərinin, vərəmin profilaktikası və müalicəsi üzrə Azərbaycan QHT-lər Koalisiyasının nümayəndələri, vərəmlə mübarizə milli proqramının idarə heyətinin üzvləri, vərəm dispanserlərinin baş həkimləri, xarici ölkələrdən dəvət olunmuş ekspertlər, QHT-lərin təmsilçiləri iştirak ediblər.\nKoalisiya üzvü, “Həyat” Humanitar Dəstək İB-nin proqram koordinatoru Zəminə Səfərova qonaqları salamlayaraq vərəmlə mübarizədə son illər görülən işlərdən danışıb.\n“Sağlamlığa xidmət” İctimai Birliyinin sədri Elçin Muxtarlı tədbirdə çıxış edərək “TB REP” proqramı çərçivəsində Azərbaycanda həyata keçirilən vərəmlə mübarizə layihələri barədə məlumat verib. Konfrans iştirakçılarının diqqətinə çatdırılıb ki, vərəmin səmərəli profilaktikası və müalicəsi məqsədilə səhiyyə sisteminin təkmilləşdirilməsinə yönəlmiş “TB REP” regional layihəsi 2016-cı ildə başlayaraq üç il müddətinə nəzərdə tutulub. Bildirilib ki, ötən dövr ərzində Azərbaycanın Şəmkir, Masallı, Xaçmaz, Tovuz rayonlarında, eləcə də Sumqayıtda, Bakıda vərəm haqqında biliklərin səviyyəsini artırmaq məqsədilə əhali arasında maarifləndirmə tədbirləri təşkil edilib. Bundan əlavə, vərəmin əlamətləri, ona yoluxma yolları barədə məlumat, habelə tibbi məsləhətlər və müvafiq müalicə alınmasına dair tövsiyələr toplanmış kitabçalar paylanıb.\nElçin Muxtarlı həmçinin rəhbərlik etdiyi təşkilatın Ədliyyə Nazirliyi ilə birgə icra etdiyi azadlığa buraxılmış məhkumların mülki sektorda izlənilməsi proqramının uğurlarından da bəhs edib. Məlumat verilib ki, bu günə qədər bu proqramdan 737 nəfər bəhrələnib, həmin insanların bir hisəsisi tam sağalaraq həyatlarına davam ediblər. Proqram respublikanın bölgələrini əhatə edir, tibb işçilərinin səyi və birgə əməyi sayəsində vərəmlə mübarizə işi bu gün də davam etdirilir.\nDaha sonra təşkilatın və QHT koalisiyasnın vərəmlə mübarizə üzrə həyata keçirdiyi maarifləndirmə kampaniyalarını əks etdirən video-çarx nümayiş etdirilib.\nÇıxış edən Ədliyyə Nazirliyinin Tibb Baş İdarəsinin müalicə işi şöbəsinin müdiri Füzuli Hüseynov “Sağlamlığa Xidmət” İB ilə əməkdaşlığın nəticələrindən, əldə olunan uğurlardan danışıb.\nElmi-Tədqiqat Ağciyər Xəstəlikləri İnsitutunun direktor müavini İradə Axundova son illər aparılan müayinə və müalicə üsulları barədə qonaqlara məlumat verib, vərəmlə mübarizə Koalisiyasının vətəndaş cəmiyyəti olaraq nəaliyyətlərinin təqdirəlayiq olduğunu vurğulayıb.\nKonfrasda iştirak edən və Türkiyədən dəvət olunmuş İstanbul tibb fakültəsi Ağciyər Xəstəlikləri və Tüberkulyoz üzrə kafedra müdiri, uzman həkim, professor, Türkiye Ulusal Verem Savaş Dernekleri Federasyonu Genel Başkanı Zəki Kılıcaslan Türkiyədə vərəmlə mübarizə təcrübəsindən danışıb. Maraqlı təqdimatla çıxış edən mütəxəsis məlumat verib ki, ötən əsrin əllinci illərinə qədər Türkiyədə də vərəmlə bağlı böyük problem olub. Amma 50-ci illərdən sonra ölkədə vərəmlə mübarizə yönündə ciddi təşkilatlanma yaranıb. Həm dövlət, həm də vətəndaş cəmiyyəti bu sahədə maarifləndirmə kampaniyalarını genişləndirib. Professorun sözlərinə görə, vərəmin yayılması bütün dünyada eyni səbəbdən baş verir:xəstəliyə gec müdaxilə və yarımçıq müalicə. Hazırda Türkiyənin vərəmlə mübarizə ilə bağlı ciddi və sistemli səhiyyə proqramları var ki, bu da xəstəliyin profilaktikasını üstün tutur. Natiq həm də rəhbəri olduğu Türkiyə Ulusal Vərəm Savaşı Dərnəkləri Federasiyasının işi barədə qonaqlara məlumat verib. Türkiyədə hazırda xəstəliyin daha çox qaçqınlar arasında hökm sürdüyünü vurğulayan Zəki Kılıcaslan vərəmlə mübarizədə Azərbaycana da dəstək verəcəklərini, təcrübə mübadiləsi üçün imkan yaradılacağını deyib.\nDaha sonra çıxış edən QHT koalisiyası, səhiyyə işçiləri vərəmlə mübarizədə birgə işin vacibliyini qeyd ediblər.\nKonfransın yekununda türkiyəli professora QHT Koalisiyası adından milli geyim dəstimiz və diplom təqdim olunub.\nTədbir vərəm stiqmasının aradan qaldırılmasına həsr olumuş “Qışın isti nəfəsi” adlı qısa bədii filmin nümayişi ilə sona çatıb.\nMəlumat üçün qeyd edək ki, TB REP layihəsi İİV/QİÇS, vərəm və malyariya ilə mübarizə üzrə Qlobal Fondun maliyyə dəstəyi və vərəm əleyhinə QHT Koalisiyasının təşəbbüsü ilə həyata keçirilir. Regional layihənin məqsədi Şərqi Avropa və Mərkəzi Asiyada yerləşən 13 ölkədə həyata keçirilən tədbirləri dəstəkləməklə səhiyyə sistemində islahatların genişləndirilməsi və mövcud maneələrin aradan qaldırılması yolu ilə vərəmin profilaktikası və müalicəsi prosesini sürətləndirməkdir.\n← Российская журналистка посвятила свою первую книгу Азербайджану – ФОТО\nAzay Quliyev Milli Platformaya seçimlərdəki ədalətsizliyi tənqid etdi →\n07 Oktyabr 2017 Redaktor\nKeçmiş məhkum taksi sürücüsünü qarət edib\n25 Oktyabr 2017 Redaktor\n“Zara” müştəriləri aldadır – İTTİHAM\n15 Yanvar 2018 Redaktor


HƏR GÜN 10 MİNLƏRLƏ YENİ YOLUXMA VAR… - Rusiyada yoluxma ən yüksək səviyyədədir\n04 İyul 2021, 17:33\nHƏR GÜN 10 MİNLƏRLƏ YENİ YOLUXMA VAR… – Rusiyada yoluxma ən yüksək səviyyədədir\nDalbadal beşinci gündür ki , pandemiyanın başlamasından bəri Rusiyada koronavirusdan ən yüksək ölüm halı qeydə alınmaqdadır. Belə ki, rəsmi rəqəmlərə görə hər gün azı 697 nəfər koronavirus səbəbindən vəfat edir . Virusun yayılmasına qarşı mübarizə aparan əməliyyat qərargahının statistikasına görə yeni aşkarlanan yoluxma hallarının sayı da yanvar ayından bəri ən yüksək səviyyədə qalmaqdadır.\nRəsmi məlumata görə, ötən gün ərzində 24.439 infeksiyaya yoluxma halı aşkarlanıb. 17.899 nəfər sağalıb, 395 min 120 xəstə həkim nəzarəti altındadır. İyun ayının əvvəlindən bu rəqəmlər dayanmadan artır. Pandemiyanın başlanğıcından bəri Rusiyada 5 milyon 585 min 799 yoluxmanın olduğu və 137 min 262 nəfər adamın öldüyü rəsmi qurumlar tərəfindən etiraf edilib. Ancaq demoqraflar və səhiyyə mütəxəssisləri bu təxminləri tənqid edirlər. Yüksək rütbəli məmurlar ölüm halının bundan çox ola biləcəyini bildirirlər. Rusiya Statistika Komitəsinin məlumatlarına istinad edən demoqraflar koronavirusdan ölüm halının hələ 2021-ci ilin may ayında üç qat daha yüksək olduğunu təxmin ediblər.\nYarım il əvvəl Rusiya hakimiyyəti pandemiya üzərində qələbə qazanıldığını elan etmişdi. Rusiya həm də dünyada koronavirusa qarşı ən birinci vaksini (“Sputnik V”) əldə etdiyini bildirirdi.\nLakin indi belə görünür ki, virusa qarşı mübarizə gözlənilən nəticəni vermir və hətta vəziyyət nəzarət altından çıxır. “Komsomolskaya Pravda” yazır ki, ölkədə virusun sürətlə yayılması fonunda bir neçə gün əvvəl Sankt-Peterburqda on minlərlə adamın iştirakı ilə “Al yelkən” məzun bayramı keçirilib. Tibbi maska və sosial məsafə qaydalarına əməl edilmədiyi aşkar görünən kütləvi şənliklərdə 40 mindən çox məzun iştirak edib. Hansı ki, koronavirusa yoluxma və virusdan ölüm hallarının ən yüksək olduğu şəhərlərdən biri məhz Sankt-Peterburqdur.\nQəzet diqqəti bu məqama cəlb edir ki, bu günlərdə Moskvada, azərbaycanlı biznesmen Araz Ağalarovun “Crocus City Hall” konsert mərkəzində nəzərdə tutulan şou təxirə salınıb. Çünki Moskva meriyası şəhərdə 500-dən çox adamın qatıldığı kütləvi tədbirlərə məhdudiyyət qoyub. Amma nədənsə cəmi bir neçə gün sonra elə həmin konsert mərkəzində “Jara” musiqi festivalının açılışı olub və orada da insanlar kütləvi toplaşıb. Və sosial məsafə, tibbi maska qaydalarına əməl olunmayıb. “Hər şey sadədir: “Jara”nın kuratoru maqnat Emin Ağalarovdur, “Crocus” şirkətinin təsisçisi isə onun nüfuzlu atası Araz Ağalarovdur. Belə çıxır ki, onlara olar, başqalarına yox?”,-qəzet sual edir.\n26, İyul - 15:19364\n25, İyul - 15:592093


Rövnəq Abdullayev: “SOCAR-ı gözdən salmaq istəyənlər az deyil” | Bizimxeber\nRövnəq Abdullayev: “SOCAR-ı gözdən salmaq istəyənlər az deyil”\n03 Fevral 2016 / 16:08 / Baxış sayı: 284\nFevralın 2-də SOCAR prezidenti Rövnəq Abdullayev Bakı Biznes Mərkəzində gənc neftçilərlə görüş keçirib.\nSOCAR-dan “APA-Economics”ə verilən məlumta görə, belə görüşlərin ənənəvi hal aldığını söyləyən R. Abdullayev onları və ölkəmizin bütün gənclərini Gənclər Günü münasibəti ilə təbrik edib. Azərbaycan prezidentiİlham Əliyevin uğurla həyata keçirdiyi müstəqil siyasi kursun təkcə Azərbaycanın deyil, region ölkələrinin makroiqtisadi inkişafında əhəmiyyətli rol oynadığını qeyd edən şirkət rəhbəri gənclər siyasətinin bu kursun başlıca prioritetlərindən olduğunu bildirib.\nÖlkəmizdə gənc nəslin yüksək keyfiyyətli təhsil alması, ixtisaslarına uyğun işləməsi və karyera yüksəlişi üçün bütün lazımi imkanların yaradıldığını söyləyən R. Abdullayev qeyd edib ki, gənclərə diqqət və qayğı, onların həyat səviyyələrinin yaxşılaşdırılmasına yönələn addımlar SOCAR-ın da başlıca fəaliyyət istiqamətlərindəndir. Gənc kadrların hazırlanması, yüksək reytinqə malik dünya universitetlərində təhsil alması, ölkəmizdə fəaliyyət göstərən ali məktəblərdə neftçi ixtisasları üzrə oxuyan tələbələrin stimullaşdırılması, onların SOCAR-da yerləşdirilməsi, karyera yüksəlişi məsələləri daim diqqət mərkəzindədir. Bugünkü görüşün də gəncləri düşündürən məsələlər ətrafında qeyri-rəsmi fikir mübadiləsi aparmaq məqsədi daşıdığını bildirən SOCAR prezidenti 4 saata yaxın davam edən görüşdə gənc mütəxəssislərin bütün suallarına ətraflı cavablar verib. Gənclərə şirkətin fəaliyyəti, inkişaf perspektivləri, dünya neft sənayesində baş verən proseslər, gənc mütəxəssislərin iş və məişət həyatında üzləşdikləri məsələlərlə bağlı aydın və birmənalı mövqe bildirən R. Abdullayev onlara şirkətin müxtəlif fəaliyyət sahələrində gözlənilən yeniliklər haqqında da ətraflı məlumat verib. Açıq dialoq formatında keçirilən görüşdə gəncləri maraqlandıran sosial layihələrlə əlaqədar məsələlərin geniş spektrinə aydınlıq gətirilib. Görüşdə SOCAR-ın “Facebook” səhifəsində şirkət prezidentinə verilmiş suallar da cavablandırılıb.\nTədbirin sonunda neft sənayesində fəaliyyətə başladığı dövrü xatırlayan R. Abdullayev deyib: “26 il bundan əvvəl ali təhsilimi qırmızı diplomla bitirib Bakıya qayıtdım, amma məni təyinatla göndərildiyim müəssisədə, indiki Dərin Özüllər Zavodunda işə götürmədilər, get-gələ saldılar və sonra da dedilər ki, işçiyə ehtiyacımız yoxdur. Çox götür-qoydan sonra bir dostumun məsləhəti ilə əfsanəvi neftçi Qurban Abbasovun qəbuluna getdim. O, qırmızı diplomuma baxıb dərhal məni Neft Daşlarına işə göndərdi. Sevincimin həddi-hüdudu yox idi. Onun mənə göstərdiyi diqqət və qayğını bu gün də unutmuram, heç vaxt unutmayacağam. Bunları ona görə deyirəm ki, o zaman mən nə vaxtsa Neft Şirkətinə rəhbərlik edəcəyimi ağlıma da gətirməmişdim. Bu 26 ildə hər şey olub – çətinlik də, maneələr də. Elə bugünkü Neft Şirkəti də 26 il bundan əvvəlin şirkəti deyil. İndi biz prezidentimizin rəhbərliyi altında beynəlxalq şirkətə çevrilmişik, dünyada məşhur layihələr həyata keçiririk, bizi tanıyırlar. Sevinənlər də olur, sevinməyənlər də var. Bu inkişaf mənim gözlərimin qabağında baş verib. İndi mən sizlərə baxanda həm bu inkişafa necə nail olmağımız gözlərimin önündən keçir, həm də şirkətimizin daha parlaq sabahını görürəm. Mən sizə qətiyyətlə deyirəm ki, bu şirkətin gələcək rəhbərləri sizsiniz. Mən buna inanıram, mən sizə inanıram! Odur ki, fəal olun, çətinliklərdən qorxmayın, bu şirkətə sahib çıxın, ona arxa olun, haqsızlıq görürsünüzsə, barışmayın. Bu şirkəti irəli aparmaq üçün nə lazımdırsa edin, estafet sizin əlinizdədir. İndi bu şirkəti gözdən salmaq istəyənlər də az deyil. Ona qara yaxanlar da var. Onlar əslində bu dövlətin, bu xalqın inkişafına sevinməyənlərdir. Belələrinə qarşı da barışmaz olun. Onların cavablarını verin, onları yerlərində oturdun. Mən əminəm ki, bu şirkət hələ sizin gücünüz, biliyiniz və bacarığınızla çox zirvələr fəth edəcək. Sizə bu yolda uğurlar arzulayıram“.\nGörüşün sonunda gənclər SOCAR prezidenti ilə selfi çəkdirib.


"Alınan təyyarənin qiyməti 1 illik elm büdcəsindən 3 dəfə çoxdur" - Meydan.TV\nMənbə: Foto: http://airsoc.com/\nBaşlıq: 346 milyon 900 min ABŞ dollarlıq təyyarə\nAzərbaycan Hava Yolları (AZAL) 346 milyon 900 min ABŞ dolları yeni təyyarə alıb. Həmin VİP təyyarənin hökumət nəqliyyatı kimi istifadə olunacağı bildirilir.\nHəmin lüks B777-200 (LR) təyyarəsindən “Boing” şirkəti indiyə qədər cəmi 59 ədəd istehsal edib. Təyyarənin yaxın zamanlarda Azərbaycana gətiriləcəyi bildirilir.\n“Boing” şirkətinin ən çox əməkdaşlıq etdiyi hava yolları “Delta Air Lines” (DL, Atlanta Hartsfield Jackson) və “Emirates” (EK, Dubai Int'l) hava yollarıdır.\nDigər əməkdaşlıq etdiyi şirkətlər içində “Qatar Airways”, “Air Canada”, “Ethiopian Airlines”, “Air India”, “Turkmenistan Airlines”, “PIA - Pakistan International Airlines”, “Aviation Link”, “Comlux Aruba”, “Iraqi Airways” da var.\n“Hətta 1 illik elm büdcəsindən 3 dəfədən, 1 illik ətraf mühitin mühafizəsi xərclərindən 2 dəfədən də çoxdur”.\n“Prezident İlham Əliyev tez-tez çıxışlarında vurğulayır ki, dövlət vəsaitindən səmərəli, ünvanlı şəkildə istifadə olunmalıdır. Görünür, uşaqpulu və digər ehtiyaclar fonunda VİP B777-200 (LR) təyyarəsi almaq daha ünvanlı və səmərəlidir”.\nQubad İbadoğlu deyir ki, alınan yeni təyyarə Azərbaycan Prezidenti və Birinci vitse-prezidentin xidməti istifadəsi üçün nəzərdə tutulub.\n2020-ci ilin dövlət büdcəsində neftin bir bareli 55 dollardan götürülüb. Gələn il Neft Fondundan Dövlət büdcəsinə 11,7 milyard manat birbaşa transfert gözlənir.\nqısa linklər: http://mtv.re/09uaqd


Şehiç üçün 700 min avroluq təklif\n"Trabzonspor" "Ərzurumspor"un qapıçısı İbrahim Şehiçin transferi üçün təklif göndərib. Qol.az Türkiyə mətbatına istinadən xəbər verir ki, Trabzon təmsilçisi "Qarabağ"ın sabiq qolkiperinə görə 700 min avro təklif edib. Klublar arasında danışıqların d...\nTürkiyə, Pakistan və Əfqanıstan üçtərəfli formatda əməkdaşlıq edəcək\nTürkiyə tərəfi Pakistanla əməkdaşlıq əlaqələrini ikitərəfli və üçtərəfli formatda inkişaf etdirmək niyyətindədir. Türkiyə Prezidenti Rəcəb Tayyib Ərdoğan və Pakistanın Baş naziri İmran Xan Ankarada keçirdikləri birgə mətbuat konfransında iki ölk...\nBritni Spirs atasına görə konsertlərini ləğv etdi\nAmerikalı müğənni Britni Spirsin atası xəstəxanaya yerləşdirilib. 37 yaşlı ifaçı atasının vəziyyətini ağır və hətta ölüm ayağında olduğunu bildirib. O, belə bir vəziyyətdə atasının yanında olmağının vacibliyini bildirib və buna g...\nNATO Rusiyaya son şans verdi\nRusiya müəyyən olunmuş vaxtda Yaxın və orta mənzilli raketlərin ləğvinə dair müqavilənin öhdəliklərinin yerinə yetirilməsinə qayıtmazsa, NATO buna reaksiya verəcək. Bunu NATO baş katibi Yens Stoltenberq deyib. "Əsas odur ki, indi R...\nDəniz quldurları Qvineya körfəzində Rusiyanın 6 vətəndaşını oğurlayıblar\nDəniz quldurları Qvineya körfəzində "MSC Mandy" konteynerdaşıyan gəmisinin altı ekipaj üzvünü oğurlayıblar. Bu barədə bu barədə Rusiyanın Dəniz və Çay Donanmasının Xilasetmə-Ko...\nXəstə uşaq üçün yığılan pulu ələ keçirən "hacı" kimdir? - TƏFƏRRÜAT - VİDEO\nXəstə uşaq üçün yığılan pul fırıldaqlıqla ələ keçirilib. Hadisə paytaxt sakini Rahil Cəfərovun başına gəlib. Zərərçəkmişin sözlərinə görə, bir müddətdir ki, bacısı qızı, 3 yaşlı Aylin Dadaşova leykoz xəstəliyindən əziyyə...\n"Qarabağ" kvazi-dövləti məhv edilməli olan bir fenomendir\nAzərbaycan ərazisində yaradılmış “Artsax” (Qarabağ) kvazi dövləti – insan sivilizasiyası üçün tamamilə qeyri-təbii və məhv edilməli olan bir fenomendir. Bu sözləri Axar.az-a açıqlamasınd...


Anar Məmmədovdan pulunu ala bilmir\n2022, 02 İyul, şənbə, Bakı vaxtı 11:57\nKeçmiş ABŞ konqresmeni daha Azərbaycan üçün lobbiçilik etməyəcək. Nümayəndələr Palatasının keçmiş respublikaçı üzvü Dan Burton “bir ildir” maaş ala bilmədiyinə görə istefa verdiyini yazır.\n“Bir ildir siz və ya Anar mənimlə əlaqə saxlamayıb, maaşım da ödənməyib. Bu elektron məktubu Azərbaycan-Amerika Alyansı sədrliyindən istefam kimi qəbul edin”. Burton bunu martın 1-də James Fabiani-yə yazıb. Fabiani ABŞ-da həmin alyans üçün lobbiçilik edən şirkətin rəhbəridir.\nAzadlıqRadiosunun əməkdaşı həmin məktubu görüb.\nBu barədə ətraflı məlumat birazdan saytımızda yerləşdiriləcək.


Çingiz Abdullayev təkzib edib, söz verdi\n25 Avqust 16:59\nFUTBOL xəbərləri 25 Avqust 16:59\n“Hazırda işgüzar səfərlə əlaqədar Azərbaycanda olmasam da, komandanın çıxışını izləyirəm və klubdaxili vəziyyət barədə şura üzvlərindən mütəmadi məlumat alıram”. Apasport.az-ın məlumatına görə, bunu “Neftçi” klubunun Müşahidə Şurasının sədri Çingiz Abdullayev deyib.\nKlubun rəsmi saytına danışan Abdullayev Topaz Premyer Liqasının III turu çərçivəsində keçirilmiş “Neftçi” - “Sumqayıt” matçında qazanılmış qələbə münasibətilə komanda üzvlərini təbrik edib: “Düzdü, çempionata istədiyimiz kimi başlamamışdıq, amma bu qələbənin uğurun başlanğıcı olduğunu düşünürəm. İnanıram ki, çempionatdakı fasilədən sonra komandanın göstərdiyi nəticələr yüksələn xətlə davam edəcək. Təbii ki, əsas heyətimizdən 9 futbolçusunun yığma komandamıza çağırıldığını da qeyd etməliyəm. İstərdik ki, onlar milli komandadakı uğurlu çıxışı ilə bizi sevindirsinlər və orada möhkəmlənsinlər”.\nAbdullayev onun Müşahidə Şurasından istefa verəcəyi ilə bağlı yayılan xəbərlərə də münasibət bildirib. O söyləyib ki, bütün bunlar söz-söhbətdən başqa bir şey deyil: “Belə şayiələrə fikir verməyin heç bir əhəmiyyəti yoxdu. Əgər bundan nigaran olanlar varsa, bilsinlər ki, mən öz vəzifəmdəyəm və bütün proseslərə tam nəzarət edirəm. Hesab edirəm ki, biz düz yoldayıq və yaxın gələcəkdə bu komanda böyük uğurlara imza atacaq. İşgüzar səfərim başa çatdıqdan sonra sentyabr ayının əvvəllərində Müşahidə Şurasının növbəti iclasını keçirəcəyik”.


BÜRCLƏR – 8 Noyabr | 24saat\nBuğa – lider məziyyətlərinizi nümayiş etdirin. Yaxınlarınızla tərəfdaşların təşəbbüslərinə mane olmayın. Maliyyə məsələləri baxımından əlverişli zamandır. Alış-veriş etmək olar.BUNLARA DA BAXIN\nXərçəng – özünüz zərər görməklə yanaşı, yaxın ətrafınızdakı insanlar üçün də problem yaradacaqsınız. İşdə rəhbərliklə münaqişə istisna deyil.\tŞir – planlaşdırılmamış alış-verişdən, bədxərclikdən uzaq olun. Ən xırda və kiçik məsələlərdə belə, sayıq davranın. Sonradan acı təəssüf hissi yaradacaq yanlışlıqlara yol verməyin.\nƏqrəb – uğur vəd edən gündür. Diqqətli olun, yeni təmayülləri izləyin. Fikir və təşəbbüslərinizin yaxın ətrafınızdakı insanlar tərəfindən qəbulu üçün təsirlərə əl atmayın. Yaşamınızda yeni imkanlar paradoksal şəkildə yarana bilər.\t“Məmurlardan öncə millət vəkillərinin özlərini ixtisara salmaq lazımdır”


5 Mart 10:34 | 736\nQarabağda erməni vandallarının dağıtdığı şəhər və kəndləri bərpa etmək üçün meqaiqtisadi layihələr icra olunacaqdır. Viranəyə çevrilmiş bütün şəhərlərin baş planları tərtib olunacaqdır. Baş planların tərtibatı zamanı müharibədən əvvəlkli və indiki əhalinin sayı nəzərə alınacaq. Belə ki, müharibədən əvvəl Ağdam şəhərində təqribən 40 minə yaxın insan yaşayırdı. İndi isə əhalinin sayı 50 mindən çoxdur. Deməli, ən azı 50 min nəfərin yaşadığı, bəlkə də 70 min nəfərin yaşayacağı bir şəhər planlaşdırılmalıdır və onun infrastrukturu yaradılmalıdır. Şəhərdə yaşayış evləri ilə bərabər məktəblər, xəstəxanalarvə digər mədəni-məişət binaları da tikilməlidir. Bu isə kifayət qədər uzun zaman və sərmayə tələb edir.\nTeymur Mustafayev, Nərimanov rayonun fəal gənci


“Nizaminin izi olduğu daş parçası da....” – Şairdən universitetə ETİRAZ - Azinforum.az İnformasiya Portalı\nAna səhifə / Şou Biznes / “Nizaminin izi olduğu daş parçası da….” – Şairdən universitetə ETİRAZ\n“Nizaminin izi olduğu daş parçası da….” – Şairdən universitetə ETİRAZ\n“Universitetin açıqlamasını oxudum, deyirlər ki, klassiklərin şəkillərinin universitet binasının üstündə olmasının heç bir tarixi əsası yoxdur. Görəsən, hansı səbəbdən o divarda tarixi əsas axtarırlar? Nizaminin, Nəsiminin, Axundovun izi olan adi daş parçası da bu millət üçün tarixi əsasdır, zatən bizim bu kişilərdən başqa dünyaya göstəriləsi bir tarixi əsasımız yox”.\nBunu Moderator.az saytına açıqlamasında şair Aqşin Yenisey Bakı Slavyan Universitetinin divarlarındankı tarixi mozaikaların sökülməsinə münasibət bildirərkən qeyd edib. Xatırladaq ki, universitetin yeni rektoru Nurlana Əliyeva BSU-nun giriş hissəsinin fasadında olan mozaikanın sökülməsiylə bağlı göstəriş verib ki, bu da tələbələr və vətəndaşlar tərəfindən ciddi etirazla qarşılanıb. Universitetdən verilən açıqlamaya görə isə, 46 illik mozaikalar qopub yerə düşməsi və bununla da insanlar üçün təhlükə yaratması səbəbindən sökülür. Həmçinin universitet rəhbərliyi həmin mozaikaların tarixi əhəmiyyət daşımadığını əsaslandırır.\nŞair Aqşin Yeniseyin fikrincə, boz divarlardansa, Nizaminin şəklinin olması şəhəri xarici qonaqlara daha yaxşı təqdim edə bilər:\n“Mən bu universitetdə 150 cildlik Dünya Ədəbiyyatı layihəsində 4 il redaktor işləmişəm, o vaxt universitetə fransız qonaqlar gəlmişdi, o divardakı şəkilləri təsadüfən görüb soruşdular ki, bunlar kimdir? Bir xeyli klassiklərimizdən danışdıq onlara, maraqlandılar, suallar verdilər. Bundan böyük tarixi əsas? İkincisi də, şəhərin görünüşü etibarilə boz divarlardansa, Nizami Gəncəvinin şəkli Bakını daha mədəni, tarixi bir şəhərə çevirməzmi?”\nÖncəki Məhkəmə ANS-in iddiasını təmin etmədi\nNövbəti Allahşükür Paşazadə Türkiyəyə 100 min dollarlıq çek apardı


Dodağındakı xalı kəsdirmək istədi, öldü » Qadin.Net ~ İlk milli qadın portalı... Azərbaycan xanımlarına...\nDodağındakı xalı kəsdirmək istədi, öldü\nBəzən təsadüfi hadisələr ölümlə nəticələnə bilir. Məsələn Türkiyənin İzmir şəhərində yaşayan Mahmut Çebi adı şəxs dodağının üstündəki xalı kəsdirmək üçün həkimə müracət edib. Əməliyyat zamanı o, tamamilə başqa səbəbdən dünyasını dəyişib.\nQadin.Net publika.az-a istinadən xəbər verir ki, sadə əməliyyat zamanı həyatını itirən Çebinin ağciyərinə taxılan hava borusunun yanlışlıqla mədəsinə birləşdirildiyi məlum olub. Bu faciə həkimin böyük səhvi ucbatından baş verib.


“Cem Yılmazı küçədə 15 nəfər tanıya bilər, ya yox”\nFərda Xudaverdiyev: “”Stand up” sözünü mənə görə sevirlər”\n“Səhnə mənim hər şeyimdir. Səhnəyə pul qazanmaq üçün gələnlərdən olmamışam. Ümumiyyətlə, bir şey deyim, səhnəyə məsuliyyətlə yanaşmalısan. Əgər ona pul xatirinə yanaşdınsa, məsuliyyətsiz oldunsa, səhnə səni qəbul etməyəcək. Səhnəni sevməlisən”. Ucnoqta.az saytının qonağı aktyor Fərda Xudaverdiyevdir.\n- Uşaqlığınızdan başlayaq…\n- Həm sakit, həm də çılğın bir uşaq olmuşam. Evdə sözə baxan, çöldə isə dəcəl bir uşaq olmuşam. Bu dəcəlliyimin də ucbatından evdə çox zaman döyülmüşəm. Uşaqlığımla bağlı bir şeyi etiraf edim, mən 3-cü sinfə qədər danışa bilməmişəm, dil qüsurum olub. Dərslərimi oxuyurdum, amma gedib danışa bilmirdim. Buna görə çox əziyyət çəkmişəm. Ta ki, Lerikdə olan Bobugil ocağına gedənə qədər. Həmişə gecələri Allaha yalvarırdım ki, dilimdəki qüsuru aradan qaldır. Yuxularımdan birində görmüşdüm ki, həmin ocağa getsəm, səhhətim düzələcək. Durdum, anama dedim və məni o ocağa apardılar. Getdim və gəldim, həmin gecəni yatdım, səhər ayıldım və bülbül kimi danışdım.\n- Hər zaman sizi komediya janrında görmüşük. Dramatik filmlərdə yer almağı düşünürsünüz?\n- Ən böyük arzularımdan biridir. Əminəm ki, dramatik rolu daha yaxşı oynaya bilərəm. Bu potensial məndə var. Amma rejissorların güvəni azdır. Kənan Mahmudov sağ olsun, bir dəfə o, “Gecə qonağı”nda sınayıb. Başqa heç bir rejissor cəhd etmir. Bilmirəm, bu tək bizdə belədir, ya yox?! Fikrimcə, aktyor aktyordur. Niyə onu komedik, dramatik olaraq ayırırlar, anlamıram?! Sən bir mənə rol ver, gör, bacarıram ? Ən azından kastinq elə, bir sına. Sonra denən ki, bacarmırsan.\n- Niyə məhz komediya?\n- Komediyadan gözəl janr var? Deyim, niyə komediyaya gəldim. Boyum balaca olduğuna görə sırf yumoru seçmişəm. Uşaqlıqda düşünürdüm ki, hündür deyiləm və mən komedik aktyor olmalıyam, sinif yoldaşlarım mənə həsədlə baxsınlar. Çünki, zamanında boyuma görə mənə lağ ediblər. Əvvəllər bunu kompleks kimi qəbul edirdim. Amma indi qətiyyən kompleks yoxdur. Arada özüm də boyumla bağlı zarafatlar edirəm.\n- Bir az da hazırkı işlərinizdən danışaq…\n- Hazırda Xəzər tv-də yayımlanan “Comedy xana” proqramındayam. Həftənin 3-cü günü Gənc Tamaşaçılar Teatrında çəkilir. Get-gedə proqrama maraq artır. Sonuncu çəkilişimiz zamanı neçə nəfər insan zala daxil ola bilmədi. Çünki, yer yox idi. Çalışırıq ki, məkanı dəyişək. Böyük tutumlu teatrlarda çəkiliş etməyi düşünürük. Allahın izni ilə hər şey yaxşı olar. Bir də dekabrın 28-i üçün “Tək çənə” adlı “stand up” şou hazırlayıram. Sağlıq olsun. Noyabrın 21-dən isə “Niyə?” komediyası sinemalarda yayımlanacaq.\n- Hazırda “stand up” şou göstərənlərin sayı çoxalıb. Reaksiyanız necədir?\n- “Stand up”ı Cem Yılmazda görmüşdüm. Ona baxanda düşündüm ki, elə mənim “Tək səbir” adlı proqramımla eynidir. Sadəcə mən 15-20 dəqiqə danışıram, o isə 2-3 saat danışır. Başladım bunun üzərində işləməyə. Şükürlər olsun ki, bu şounu Azərbaycana mən gətirmişəm. Bunu çəkinmədən deyirəm. Uşaqdan böyüyə “stand up” sözünün dillərdə olması Cem Yılmaza görə deyil, mənə görədir. Cem Yılmazı küçədə 15 nəfər tanıya bilər, ya yox. Amma Azərbaycanda “stand up” sözünü mənə görə sevirlər.\n- Səhnəni çox sevirsiniz?\n- Həddindən artıq sevirəm. Səhnə mənim hər şeyimdir. Səhnəyə pul qazanmaq üçün gələnlərdən olmamışam. Ümumiyyətlə, bir şey deyim, səhnəyə məsuliyyətlə yanaşmalısan. Əgər ona pul xatirinə yanaşdınsa, məsuliyyətsiz oldunsa, səhnə səni qəbul etməyəcək. Səhnəni sevməlisən. Əgər səhnəyə sevgi ilə çıxsan, pul özün də bilmədən sənə gələcək.\n- Komediya aktyorları ilə münasibətiniz necədir?\n- Çox yaxşıdır. Məsələn, Elməddinlə həftədə 7 günün ən azı 4 günündə görüşürük. İslam Mehrəliyevin özü ilə bir ara dedilər ki, münasibətləri pisdir. Lakin qətiyyən belə deyil. Mənim belə bir xarakterim var. Hər kəslə dil tapmağa çalışıram. Hazırda danışmadığım komediya aktyoru yoxdur.\n- Fərda bəy, heç olub ki, əhvalınız olmasın, amma tamaşaçıya gülüş bəxş edəsiniz. Daha doğrusu məcbur qalıb edəsiniz?\n- Çox olub. Bunu dərk edirəm ki, əhvalımın tamaşaçıya heç bir dəxli yoxdur. Tamaşaçı nə etsin ki, mənim kefim pisdir? Mən komediyada çıxıb deyim ki, kefim yoxdur, bağışlayın? Bu düzgün olmaz. Əgər sən güldürmək üçün səhnədəsənsə, demək ki, güldürməlisən.\n- Deyirlər ki, güldürən insanlar daxillərində kədərlə baş-başadırlar. Bu sizdə də belədir?\n- Çox duyğusal biriyəm. Bir o xasiyətimdən narazıyam. Belə bir nümunə deyim. Hansısa bir təqdimat mərasimimə 1000 nəfər gəlib. Əgər onların içərisindən bir nəfər uşaq mənə toxunacaq hansısa söz desə, 999 nəfərin dedikləri qalacaq bir tərəfdə, düşünəcəm ki, o uşaq niyə elə dedi? Fikrim onda qalacaq. Çalışıram, bu xarakterimi aradan qaldırım.\n- Fərda bəy, səssiz güldürə bilirsiniz?\n- Bəli, bacarıram. “Youtube”də belə videolarım çoxdur. İncəsənətdə buna “etüd” deyirlər. Məsələn, sən köynəyi necə ütüləmək olar, onu izah edirsən, amma yumoristik. Bunları edə bilirəm.\n- Tənqidə açıq insansınız?\n- Baxır hansı tənqidə. Yumora məndən sonra gəlib tənqid edənlərin fikrini qəbul etmirəm. Tənqid haqlı olanda qəbul edirəm və nəticə çıxarmağa çalışıram. Tənqid o deməkdir ki, sən iş görmüsən və o müzakirə olunur. Amma müzakirə də düzgün insanlar tərəfindən və haqlı aparılmalıdır.\n- Bəs özünüz necə tənqid edirsiniz ?\n- Axır vaxtlar qaçıram kimisə tənqid etməkdən. Çünki, insanlar, ələlxüsus, yaradıcı şəxslər tənqidi qəbul etmək istəmirlər. Tənqid bir qırağa heç məsləhəti belə sevmirlər. Əgər kimsə sənə məsləhət verirsə, bunu yaxşılığın üçün edir. Amma çox insan bunu qəbul etmir.\n- Çox sevirəm. Bilmirəm, niyə, amma təkliyə meyil edirəm. Tək qalmaqla nəyisə həll etmirsən, amma mənəvi olaraq sakitləşirsən. Ümumən ailəm də bilir, həyatda başqa biriyəm, səhnədə başqa. Səhnədə gülürəm, amma həyatda həmişə belə ola bilmərəm.\n- Fərda bəy, həyat sizi çox divara çırpıb?\n- Olub. Hər insanın həyatında olacaq bir şeydir. Bir dəfə rayonlardan birində toyda idim. Ağsaqqal kişi vardı orada. Mənə yaxınlaşıb dedi ki, nə qədər gəncsiniz, həyatın dadını çıxarın. Həyat sizi o qədər bərkə-boşa salacaq ki. Nə qədər yaxşı günləriniz var, qədrini bilin. Düz deyirdi. Bu gün heç kim deyə bilməz ki, hər şey əladır.\n- Həyatda istədiklərinizə nail olmusunuz?\n- Hələki xeyr. Bir şeyi də deyim, tam şəkildə nail olmaq istədiklərim heç bir zaman olmayacaq. Həm şəxsi həyatımda, həm sənətdə. Əgər bir gün hər şey istədiyim kimi olarsa, tam mənada deyərəm ki, xoşbəxtəm. Həmin gün, bəlkə də, sevincdən ürəyim partlaya bilər.\n- Mütaliyəyə zaman ayırırsınız ya yox?\n- Çox təəssüflər olsun ki, bədii ədəbiyyata, xeyr, zaman ayıra bilmirəm. Amma internet üzərindən kitab oxuyuram. Bu da əsasən psixoloji əsərlər olur.\n- Futbol üçün ürəyim gedir. Zamanım olduqca da izləyirəm. Amma zamanım məhduddur deyə heç futbol kənara qalsın, adicə qaçmağa da imkanım çatmır. (gülür) İdman çox yaxşı şeydir. Ən əsası sağlamlıqdır. Kaş zamanım olardı məşğul olardım. Bu gün səhnədə etdiyim hansısa bir hərəkət zamanında idmanla məşğul olmuşam deyədir.\n- Gülüşün növləri çoxdur. Bəs onlardan hansı sizə doğmadır?\n- Qəhqəhə çəkmək, dizinə vurub gülmək olar. Bunlar şərt deyil. Zövqlə bir az üzünüz gülsün yetər. Fərda bu cür gülüşü sevir. Amma içdən olsun.\n18 Noyabr 2019 [10:31]


Tapdıq Yolçunun sözündəki ruhun yolu\nÇağdaş Azərbaycan ədəbiyyatında elə qələm ustadları var ki, şair və şəxsiyyət kimi onların sözünün və insanlığının qarşısında baş əyməyinə dəyər. Mən özəlliklə dörd insanın adını çəkmək istəyirəm. Bunlar Allahverdi Təhləli, Rafiq Hümbət, Tapdıq Yolçu və Cambul Məmmədlidir. Onların hər birinin zamanla Bakıda əməlli başlı səlahiyyət, şan-şöhrət, digər imkanları əldə etmək üçün çox böyük imkanları olub. Ancaq, heç biri Bakının rahat yollarını, asfaltını, prestijli imkanlarını qəbul etmədilər. Vətənə, yəni Borçalıya, Tiflisə, Rustaviyə (Bostandərə), Kaspiyə (Xəzəryurdu) və Qardabaniyə (Qarayazı) getdilər. Orada dədə-baba yurduna sahib çıxdılar. Elə bu gün də ünlü Türk aydını kimi yaşamaqda davam edirlər.\nTapdıq Yolçu Rustavidə yaşamaqla yanaşı, bu şəhərdəki 18 minlik soydaşımızın ədəbi ruhunun sözlə ifadəçisi kimi də məşhurdur. Onun şeirləri Türkün qədim poetik düşüncə və ruhunun ayrılmaz parçasıdır. Elə bu düzənlə Rustavidə, Tiflisdə, eləcə də Borçalıda sayılan şairlərimizdəndir. Ötən yüzilin 80-ci illər ədəbi nəslinin davamçısı kimi bu gün də söz ustadı kimi fəaliyyətini davam etdirir. O, yorulmaq bilmədən bu gün də çox böyük şövqlə ədəbi yaradıcılığını davam etdirir. Həyat o zaman gözəl olur ki, onu təmənnasız olaraq yaşayırsan. Sadəcə özün üçün deyil, elinə, ulusuna və təmsil torpağına sədaqətli olmağı da bacarasan. Qürbətdə “Vətən, Vətən, Vətən” deməklə ahu-zar etməyəsən. Tapdıq Bəy məhz bu həyatı seçdi. Əcdadlarının ruhu dolaşan torpaqları boş qoymamaq üçün çabalar içində yaşadı. Nə mutlu ona ki, bu seçimini həyatının ayrılmaz parçasına çevirə bildi. Çoxları kimi ulu Borçalı ilə bağlı heç zaman boğazdan yuxarı söz işlətmədi. Çünki, yaşadıqları və yazdığı şeirləri onun həyatının mənasıdır. Kimsəyə nəsib olmayan bu nəsiblik qürurludur, əsil qəhrəmanlıqdır.\nSəbr, zaman, dözüm ola,\nBaxıb, görən gözüm ola,\nSöyləməyə sözüm ola,\nO sahildən bu sahilə.\nGöy görəni yer bilirmi,\nGördüyünə sirr verirmi,\nGəmi gəlir, su gəlirmi,\nO sahildən bu sahilə?!\nGörən təzə nə xəbər var,\nXəbərlərdən bixəbər var.\nTükənməyən bir səfər var,\n...Bu sahildən o sahilə...\nGörmədiyim sığalını bircə yol,\nƏllərinin həsrətini çəkirəm.\nBir ömürlük ayrılığa “yox” deyən,\nDillərinin həsrətini çəkirəm.\nDərd dənizi qalmadı mən gəzməyə,\nSinəm üstə göy tikanlar düzməyə.\nCan tapşırıb, qucağında üzməyə,\nGöllərinin həsrətini çəkirəm.\nQorxum odur – mən kim, bir kim bilməyə,\nKönül verib, könüldən qəm silməyə.\nSon nəfəsdə “qəh-qəh” çəkib ölməyə,\nEllərinin həsrətini çəkirəm.\nGörən bir başqa yerdə,\nBaşqa bir gün çıxırmı?\nO başqa gün o yerdən,\nHərdən bura baxırmı?\nO başqa yerdə hər gün,\nSərin yellər əsirmi?\nO yel bəd nəfəslərin,\nO başqa yerin, görən,\nQışda da yay günü tək,\n...Gələn yoxdu heç bəri,\nSöyləyim bu sözləri.\nO başqa yerin yeri,\nDURNALAR GEDƏN YERƏ\nBu güz qaça biləydim,\nBurdan köçə biləydim,\nMən də uça biləydim,\nDurnalar gedən yerə.\nGedəm üzüm sürtməyə,\nDəm gedə, qəm getməyə,\nO yer bura uyarmı,\nMəni tutar, sayarmı,\nAnam bilsə, qoyarmı,\nDurnalar gedən yerə?\nEh, üzdən üz görmədim,\nO üzdən üz döndərdim.\nGetmədim, söz göndərdim,\nDurnalar gedən yerə...\nOtuz, qırx il, əlli il,\nGəlmişəm mən... bağışla.\nSənsiz ölməm, demişdin...\nKim bilir ki, diriyəm,\nKim bilir ki, otuz il,\nQırx ildi, əlli ildi,\nYa yüz ildi ölmüşəm.\nÖlmüşəm mən, bağışla.\n...Gəlmişəm mən, bağışla...\nGün ağlanan gün keçir,\nXəyalın da gəlməyir,\nIllər düşüb araya,\nSəni, məni qocaldır;\nBaşımıza qar töküb,\nAla dağlar ucaldır.\nZaman qalmır zamana.\nBağlı yollar açılmır,\nYellərə qat səsini,\nMənə xəbər gətirsin.\nGöndər qulac dəsini,\nÖlsəm, yerdən götürsün...\nSən bəyənib gəlmədin,\nGəlmədi qərib şəhər.\nMən hardayam - bilmədin,\nBilmədi qərib şəhər.\nSəni görüb uçmadı,\nQolum qanad açmadı.\nSinəmdə od, saçmadı,\nGüllədi qərib şəhər.\nMən bir dərya, düz, çöldüm,\nYandım, dondum, güz gördüm.\nSənli günlərsiz öldüm,\nÖlmədi qərib şəhər.\nDaşa döndü bu daşlar.\nHey dalğa özləməkdən,\nYaşa döndü bu daşlar.\nGələr, gedər gəmilər,\nO gəmidən görünən,\nBaşa döndü bu daşlar.\nQalxdılar diz üstə,\nYıxıldılar üz üstə.\nDənizin gözü üstə,\nQaşa döndü bu daşlar.\nDaşa döndü bu daşlar...\nMƏNƏ GÜN AĞLAMADIN...\nSəni tapa bilmirəm,\nƏlim çatmayan yerdə-\nDe, olduğun o yerdə,\nGün çıxır, ay doğurmu?\nYoxsa çən-duman gəlir,\nSəni həsrət boğurmu?\nBəlkə xəcalət çəkib,\nMənə gün ağlamadın,\nBilsin sual edənlər,\nGəlmədi yar, gəlmədi.\nGəldi bütün gedənlər,\nQış ötdü, gün - yaz oldu,\nHal-əhvallar saz oldu.\nGüllər açdı, naz oldu,\nYolçu yolda gözlədi,\nGələn - gözlə, döz, - dedi,\nGəlmədi yar, gəlmədi...\nCan yollarda yağır oldu,\nÖmür ötdü, nağıl oldu,\nZirvələrə yaxın oldu,\nAğardı başım, ağardı.\nDərd vermədi, dərd götürdü,\nYayı-qışı sərt ötürdü,\nHər yan xəzəl, tör-töküntü...\nBağışlsın gülüm mənim,\nUçdu yerim, göyüm mənim.\nAğarmadı günüm mənim,


Fuad Nəcəfov — Vikipediya\n1 oktyabr 1990\nQalınçaq, İsmayıllı, AzSSR\n7 oktyabr 2020 (30 yaşında)\nQalınçaq, İsmayıllı, Azərbaycan\nFuad Taleh oğlu Nəcəfov (1 oktyabr 1990; İsmayıllı rayonu, Azərbaycan SSR — 7 oktyabr 2020; Cəbrayıl rayonu, Azərbaycan) — Azərbaycan Silahlı Qüvvələrinin miçmanı, Vətən müharibəsi şəhidi.\nFuad Nəcəfov 1990-cı il oktyabrın 1-də İsmayıllı rayonunun Qalınçaq kəndində anadan olub.\nAzərbaycan Ordusunun Hərbi Dəniz Qüvvələrinin miçmanı olan Fuad Nəcəfov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın azadlığı uğrunda gedən döyüşlərdə savaşıb. Fuad Nəcəfov oktyabrın 7-də Cəbrayıl döyüşləri zamanı şəhid olub. İsmayıllı rayonunda dəfn olunub.\nAzərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 09.12.2020-ci il tarixli Sərəncamına əsasən Fuad Nəcəfov ölümündən sonra "Qarabağ" ordeni ilə təltif edildi.\nAzərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Fuad Nəcəfov ölümündən sonra "Vətən uğrunda" medalı ilə təltif edildi.\nAzərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Fuad Nəcəfov ölümündən sonra "Cəbrayılın azad olunmasına görə" medalı ilə təltif edildi.\nMənbə — "https://az.wikipedia.org/w/index.php?title=Fuad_Nəcəfov&oldid=6419432"\nBu səhifə sonuncu dəfə 26 aprel 2022 14:15 tarixində redaktə edilib.


Qatıqlı makaron salatı » Qadınla.Com - Qadınlar Birİncidir!\nTarix: 1-06-2011, 18:00\n2 Su stəkanı makaron\n3 Çorba qaşığı zeytunyağı\n3 Çorba qaşığı qatıq\n1 Çorba qaşığı mayonez\n1 Şiriniyyat qaşığı duz\nKök, kartof küp şəklində doğranar. Təzə göy noxud istifadə ediləcəksə əvvəlcə az suya göy noxud atılar, 10 dəqiqə qaynadılar. # Daha sonra sırasıyla kök və kartof 5 ər dəqiqə arayla suya atılar. Tərəvəzlər yumşalana qədər qaynadılar. # Tərəvəzlərin qaynatma suyu süzülər. Suya atılmadan cəmi 3,5 su stəkanı suya tamamlanar. Makaronu qaynatmaq üzəri qazana köçürülər. # Qazan atəşə yerləşdirilər içinə 3 çorba qaşığı zeytunyağı və yarım şirin qaşığı duz əlavə olunar, qaynadılar. # Üzərinə makaron atılar. Hərdənbir qarışdıraraq 12 - 13 dəqiqə qədər makaron qaynadılar. # Müddət sonunda makaron bütün suyu çəkər. # Makaron atəşdən alınar, soyumağa buraxılar. Bu vaxt qatıq, mayonez, yarım şirin qaşığı duz, döyülmüş sarımsaq və bir çay stəkanı su yaxşıca çırpılar. # Çuxur bir kobud soyumuş tərəvəzlər, makaron və qatıqlı qarışıq qoyular, qarışdırılar. # Salat hazırlandıqdan yarım saat sonra xidmətə təqdim edilə bilər. Not: Qatıqlı makaron salatına qaynadılmış misir, xiyar turşusu və iti bibər də əlavə oluna bilər. loading... 40


Denizdeki hasarlar söküldü - Azadliq Xeber\nDenizdeki hasarlar söküldü\nDənizdəki hasarlar söküldü\n13:30 xeber – Saakaşvili dənizin kənarına çəkilən hasaraları dağıtdı. Azadlıq.az xəbər verir ki, anspress-in məlumatına görə, Gürcüstanın keçmiş prezidenti olan, hazırda isə Odessa şəhərinin qubernatoru kimi fəaliyyət göstərən Mixail Sakaaşvilinin hasar dağıtmada şəxsən iştirak edib.\n“Kiyev milyarderləri Odessanın sakinləri və qonaqlarının ən yaxşı çimərliklərə daxil olmasına qalın beton divarlarla mane olurlar. Bununla kifayətlənməyən milyarderlər hasarların üzərində sındırılmış şüşə qırıqları basdırıblar ki, sakinlər hasarı keçə bilməsinlər”.\nBu sözləri Mixail Saakaşvili “Facebook” səhifəsində yazıb.\nOdessa merinin sözlərinə görə, onlar həmçinin gözətçi itləri hasara alınmış əraziyə buraxıblar. Milyarderlər özləri isə ayda bir dəfə helikopterlərlə gəlir və evinə baş çəkir. Qalan vaxt isə hasarlanmış böyük ərazi boş qalır.\n“Sahil xəttinə maneəsiz daxil olma haqqında Ukrayna qanunları pozulur. Bütün bu özbaşınalıqlar hakimiyyətin səhlənkarlığı dövründə baş verib. Şəhər sakinlərinin və aktivistlərin müraciətlərinə baxmayaraq, heç bir tədbir görülməyib” – deyə mer bildirib.\nSaakaşvili deyib ki, bu barədə cinayət işi açmağı və çimərliyi hasarlayanlar haqqında araşdırma aparılması barədə göstəriş verib. O, qeyd edib ki, belə özbaşnalıqlara son qoyulacaq və yaxın vaxtlarda çimərliklər sakinlərin istifadəsinə veriləcək.\nQeyd edək ki, bir müddət öncə Saakaşvili gömrük və milis işçilərini işlərində baş verən nöqsanlarına görə vəzifələrindən azad etmişdi. Onun sözlərinə görə, əgər kimsə ona zəng edib, məmuru işdə saxlamağı xahiş edirsə, ilk olaraq, həmin məmur işdən azad olunur.\nMixail Saakaşvili bu günlərdə Odessaya təyyarə uçuşlarında biletlərin baha olması ilə bağlı geniş iclas keçirib. O, həmin iclasda qiymətlərin nəyə görə baha olmasını xalqın dili ilə soruşur və buna qarşı ciddi tədbirlərin görüləcəyini elan edir. Qubernator haqlı olaraq biletlərin baha olmasını monopoliya və korrupsiyaya qurşanmış şəxslərin oyunu kimi təqdim edib.\nTəəssüf ki, çimərliklərin hasarlanaması, biletlərin bahalığı ilə bağlı bənzər problemlər Azərbaycanda da mövcuddur. Bu məsələyə hətta prezident İlham Əliyev özü müdaxilə etməli olub. O, Nazirlər Kabinetinin iclasında AZAL-dan bilet qiymətləri ilə bağlı məsələyə toxunub.\nMilli Məclisin deputatı Zeynəb Xanlarova da hələ 2014-cü il fevralın 25-də parlamentin iclasında məmurları sadə insanlar haqda düşünməyə çağırmışdı. Zeynəb xanım iclasda Allahın bizə bəxş etdiyi dənizi xalqın üzünə bağlayan harınlamış şəxsləri ittiham edib, hətta onların adlarını da çəkib.


'Hicab məhbusu' yenidən həbs cəzası alıb\n2021, 20 Oktyabr, çərşənbə, Bakı vaxtı 06:54\nBu gün, dekabrın 20-də Xətai Rayon Məhkəməsində «hicab məhbusu» kimi tanınan Telman Şirəliyev ilə bağlı açılmış əlavə cinayət işi üzrə proses başa çatıb.\nBunu AzadlıqRadiosuna T.Şirəliyevin yaxınları bildirib. Onların deməsinə görə, Cinayət Məcəlləsinin 317.2-ci (Cəzaçəkmə müəssisələrində saxlanan şəxs tərəfindən qadağan olunmuş əşyaların hazırlanması, saxlanılması, gəzdirilməsi, daşınması və ya istifadəsi) maddəsi ilə ittiham edilən T.Şirəliyevin yatağının altından deşici alət, biz tapıldığı iddia olunurdu. Bu maddə ilə ona 6 ay həbs cəzası verilə bilərdi.\nYaxınlarının iddiasına görə, məhkəmədə T.Şirəliyevin təqsirli olduğu açıq şəkildə sübut olunmayıb. Onların deməsinə görə, ancaq hakim Əkrəm Qəhrəmanovun sədrlik etdiyi məhkəmə heyəti «hicab məhbusu»nu günahsız saymayıb. Məhkəmənin hökmünə əsasən, T.Şirəliyev 5 ay 18 gün müddətinə azadlıqdan məhrum edilib.\nYaxınları T.Şirəliyevin vəkillərinin apellyasiya şikayəti verəcəyini bildirib.\nT.Şirəliyevin yaxınlarının bu dediklərinə Xətai Rayon Məhkəməsi və başqa rəsmi qurumlardan münasibət almaq mümkün olmayıb.\nT.Şirəliyev 2012-ci il oktyabrın 5-də Təhsil Nazirliyi qarşısında «hicaba azadlıq» şüarı ilə keçirilən aksiya ilə bağlı həbs edilib. 2013-cü il iyunun 5-də məhkəmənin qərarı ilə 6 il həbs cəzası alıb. Həmin hadisə ilə bağlı ümumilikdə 35 şəxs həbs edilmişdi. Xuliqanlıq və başqa cinayətlərdə ittiham edilən bu şəxslər 1 il 6 aydan 6 ilə kimi həbs cəzaları almışdılar.\nHüquq-müdafiə qurumlarının siyasi məhbus saydığı T.Şirəliyev bu ilin oktyabr ayında azadlığa çıxmalı idi. Ancaq sentyabrda ona yeni cinayət işi açıldığı deyilirdi. Yaxınlarının açıqlamasına görə, ittihamda bildirilirdi ki, T.Şirəliyevin yastığının altından biz tapılıb. Məhbusun yaxınları ittihamın qurama olduğunu qeyd etmişdilər. Ancaq Penitensiar Xidmət və başqa rəsmi qurumlardan müdafiə tərəfinin dediklərinə onda da münasibət almaq mümkün olmamışdı.


Çin təbabətində hesab edilir ki, insan sağlamlığının kökləri böyrəklərdə yerləşir və bu cüt orqan həyatın əsasıdır.\nElə bir daxili orqan yoxdur ki, onun işləməsində böyrəyin rolu olmasın.\nBöyrəklər dedikdə təkcə iki orqan yox, bütün sidik, cinsiyyət sistemi, böyrəküstü vəzilər, cinsiyyət vəziləri nəzərdə tutulur.\nÇünki məhz bu orqanlarda bədənin ekstrakt maddələri hasil olunub toplanır.\nBu orqanlar baş beyni qidalandırır, sümük sisteminə cavabdehdir,qan dövranını idarə edir, toxumaların elastikliyi, görmə, eşitmə, cinsi istək... həyati vacib funksiyaların mərkəzidir.\nÇin təbabətində insanın xəstəliklərinin və qocalmasının məhz bu orqanlardan, yəni böyrək sistemindən başladığını deyirlər.\nOrda belə bir diaqnoz var: “böyrək boşluğu”. Bu xəstəlik özünü müxtəlif xür göstərir: böyrək və beldə ağrılar, bəzi adamlarda sidiyin pozulması, bəzi kişilərdə cinsi zəiflik, qadınlarda diz ağrısı, gənc adamlarda erkən saç ağarma, bir çox adamlarda təngnəfəslik.\nMüasir tibb bu xəstəliklərə ayrı-ayrı yanaşır, heç kim tam olaraq böyrəklərin buna səbəb olmasını bilmir.\nHansı hallarda insanda böyrəklər boşalır, yəni fəaliyyəti pozulur?\n- Stress, qorxu, fikir, həyəcan, gərginlik – daim bu vəziyyətdə olanlarda böyrəküstü vəziyyətlərin funksiyası pozulur.\n- Güclü soyuqlama, uzun müddət soyuq yerdə qalmaq, bədənin buzlaması, rütubət – soyuq əllər, soyuq oynaqlar, tez-tez sidiyə çıxmaq, böyrəklərdə ağrı, yorulmaq, döş qəfəsində, kürəkdə istilik, sıxılma, daim təşviş hissi olur. Əbəs yerə deməyiblər ki: ayaqların buz kimi, basin qaynardısa, deməli, böyrəklərin yaxşı işləmir.\nBədən temperaturunun düşməsinin qarşısını alın, ayaqları isti saxlayın.\n- Fasiləsiz və müxtəlif partnyorlarla cinsi münasibət - əgər cinsi həyatı qarışıq birisizsə, cinsi infeksiyalar, eləcə də çoxsaylı orqazmlar böyrək və böyrəküstü vəziləri tükəndirir. Bu zaman başda ağrı, sümüklərdə ağrı, sızıltı, qulaqda küy, yorğunluq, beldə ağrılar ola bilər.\nƏgər yuxarıda qeyd olunanlar sizdə varsa, o zaman böyrək sistemini böyrəküstü vəzilər daxil olmaqla yoxlanmaqda fayda var.//medicina.az\n08 may 2021, 01:19 280


Dövlət Komitəsinin sədri Avropa İttifaqının xüsusi nümayəndəsi ilə görüşüb | İnter Press\n13 Mart 2021, 11:27\nDövlət Komitəsinin sədri Avropa İttifaqının xüsusi nümayəndəsi ilə görüşüb\nQaçqınların və Məcburi Köçkünlərin İşləri üzrə Dövlət Komitəsinin sədri Rövşən Rzayev Bakıda səfərdə olan Avropa İttifaqının Cənubi Qafqaz üzrə xüsusi nümayəndəsi Toivo Klaarla görüşüb.\nDövlət Komitəsindən verilən məlumata görə, Prezident İlham Əliyevin rəhbərliyi ilə ölkəmizdə qaçqın və məcburi köçkünlərlə iş sahəsində həyata keçirilən dövlət siyasətinin əsas istiqamətləri haqqında qonağa məlumat verilib.\nQeyd edilib ki, onların sosial problemlərinin həllini daim xüsusi diqqət yetirilir. Birinci vitse-prezident xanım Mehriban Əliyevanın bu kateqoriyadan olan vətəndaşlara həssas və qayğıkeş münasibət göstərdiyi vurğulanıb. Bildirilib ki, məcburi köçkünlərin mütləq əksəriyyəti ötən il işğaldan azad edilmiş ərazilərə – öz daimi yaşayış yerlərinə qayıtmaq istəyir. Könüllülük prinsipi ilə həyata keçiriləcək qayıdış prosesi həmin ərazilərdə təhlükəsizlik və laqyiqli həyat şəraiti təmin edildikdən sonra başlanacaq. Prezidentin tapşırıqlarına əsasən, hazırda dövlət qurumları bununla bağlı məsələləri həll etmək məqsədilə əlaqəli fəaliyyət göstərirlər.\nGörüşdə qaçqınlıq və məcburi köçkünlüklə bağlı məsələlərin həllində beynəlxalq təcrübənin müxtəlif aspektləri, bunların ölkəmizdə tətbiqi imkanları barəsində fikir mübadiləsi aparılıb.\nAvropa İttifaqının Cənubi Qafqaz üzrə xüsusi nümayəndəsi Toivo Klaar səmimi qəbula görə təşəkkür edib. O, işğaldan azad olunmuş ərazilərin minalardan və digər partlayıcı hərbi sursatlardan təmizlənməsinin mühüm məsələ olduğunu qeyd edib.\n31 İyul 2021, 23:30\n31 İyul 2021, 16:32\n01, Avqust - 02:03438\n31, İyul - 23:56571


Haqqımızda | Sichuan Groupeve Co., Ltd.\nBizim missiyamız: Gəl günəş işığından zövq alaq.\nVizyonumuz: Günəş işığı olan yerdə Groupeve var.\nDəyərlərimiz: Müştərilərin nailiyyəti, dürüstlük və etibarlılıq; Yeniliyi açın və mükəmməlliyə can atın.\nGünəşdə çimmək bizi isti və sağlam edir.\nGeniş bir ofisdə oturub şüşədən keçən təravətli və parlaq günəş işığını hiss edərək sıx və məhsuldar bir günə başlayırıq. İstilik və günəşdən zərər görməyinizə ehtiyac yoxdur, çünki roller parça yalnız güclü işığı və ultrabənövşəyi şüaları maneə edə bilməyəcək, həm də işıq ötürə, havalandırmaq, istilik izolyasiya edə, yerdən qənaət edə və asanlıqla təmizləyə bilən Groupeve şirkəti tərəfindən istehsal olunur. bu səbəbdən də ofisdəki maneəsiz mənzərədən və gözəl günəş işığından zövq ala bilərik.\nII Dünya Müharibəsindən sonra istilik, havalandırma, floresan lampalar, inteqrasiya tavanlar binalarda populyarlaşdı, lakin bu qurğular təbii işıqlandırmaya təsir göstərdi, buna görə də 1950-ci illərdə şüşə divarlı ofis binaları meydana çıxdı. 1960-cı illərdə landşaft ofislərinin inkişafını təşviq edən maneəsiz geniş bir görünüş təmin etdilər. 1958-ci ildə Mies və Johnson 38 mərtəbəli New York Seagram Binasını şüşə pərdə divarları ilə birlikdə hazırladılar, o zamandan bəri, bütün dünyada şüşə divarlı binalar yüksəlməyə başladı. Effektiv işıqlandırmanı artıra bilən və ultrabənövşəyi şüaları maneə törədən roller pərdələri diqqət mərkəzinə çevrilmişdir.\nGroupeve'nin cənab HEHJ'si, dünyanın hər yerində hər cür şemsiye məhsullarını axtarıb araşdırdı və nəhayət, bütün standartlarına cavab verən bu parçanı tapdı. 2001-ci ildə Groupeve, bir sıra Teslin avadanlığı idxal etdi, bənzərsiz Telewala texnologiyası məhsulun bir çox üstünlüyünə sahibdir, bir neçəsini uzun xidmət müddəti, təmizlənməsi asan, yüksək keçiriciliyi və geniş seçim imkanları. Pərdə və ya perde istehsalçıları 1.83m / 2m /2.5m / 3m arasındakı eni seçə bilərlər, bu da tullantıları minimuma endirə və xərclərə qənaət edə bilər. Sərt keyfiyyət nəzarəti Groupeve məhsullarını qüsurlara görə tullantı parçalardan qaçınaraq% 98 istifadə nisbətinə çatdırmağı təmin edir.\nBaşlanğıcda, üç illik tədqiqatdan sonra parça fiberglas və PVC-dən bəstələnir; Groupeve, daha yaxşı bir performansa və daha aşağı qiymətə sahib olan yeni bir məhsul əldə etmək üçün şüşə elyafın yerini dəyişdirmək üçün polyester istifadə etdi. Qlobal bazar tez bir zamanda tanıdı.\nİndiyə qədər Groupeve, dünyanın 82 ölkəsinə ixrac olunan 2000-dən çox növ perdeli parça hazırlamışdır. Getdikcə daha çox şüşə ofis binaları Groupeve məhsullarını seçdi.\nGroupeve məhsullarından aşiq olun və günəş işığından zövq alın.


"Sümüksüz" rəqqasə - İstedadı ilə münsifləri heyran etdi - VİDEO\n"Amerika İstetdalar Axtarır" şousuna qatılan xanımın rəqsi hər kəsi heyran edib.\nATV.az xəbər verir ki, şouda qeyri-adi, mürəkkəb hərəkətləri yerinə yetirən Antonina Qoloseyeva bədənində sanki sümük olmadığını göstərib. Bütün münsiflər ona şounu davam etdirməsi üçün razılıq verib. Rəqs isə zaldakı azarkeşlərdən çoxsaylı alqış toplayıb.\nMaraqlı Baxılıb: 386 Tarix: 26 oktyabr 2017\nTelefon axtarırsınız?həm də ucuz qiymətə?Biz sizə kampaniya təklif edirik hətta İLKİN ÖDƏNİŞSİZ\n26 oktyabr 2017 216\n25 oktyabr 2017 257\nJ5 2016 modelinə şok kampaniya!İlkin ödənişsiz!tək şəxsiyyət vəsiqəsilə\n25 oktyabr 2017 173\nSamsung J5 2016 modelinə inanılmaz kampaniya! İLKİN ÖDƏNİŞSİZ!\n24 oktyabr 2017 216\n24 oktyabr 2017 346\nHəndəsi fiqur seçin – Xasiyyətinizi öyrənin\n24 oktyabr 2017 280


Beynəlxalq Ağ Əl Ağacı Günü\nDünyada hər il 15 oktyabrda Beynəlxalq Ağ Əl Ağacı Günü qeyd olunur. Bu gün görmə qabiliyyəti olmayan və müstəqil bir həyata keçidinin və onların cəmiyyətdəki tam iştiraklarının tanınmasının simvolik bir ifadəsidir. Beynəlxalq Ağ Əl Ağacı Gününün məqsədi görmə qabiliyyəti olmayan şəxslər haqqında məlumatlılığı artırmaq, cəmiyyətin inkişafına verdiyi töhfələri qeyd etməkdir.\nAğ Əl Ağacının simvolik və praktik məqsədinə baxmayaraq, fərdi ehtiyaclara uyğun olaraq hazırlanan dövlət proqramı çərçivəsində Ağ Əl Ağacı hələ də ölkədə gözdən əlil və görmə qabiliyyəti zəif olan şəxslər üçün təmin edilmir. Ağ əl istifadə etmək, sahədə istiqamətləndirmə və hərəkətlilik, səsli kompüter proqramlarından istifadə etmək, Brayl şrifti və onlar üçün lazım olan digər bacarıqları öyrənmək də əlçatan deyil. İxtisaslı köməkçinin xidmətləri müstəqil səviyyədə yaşamalarını təşviq edən əsas komponentlərdən biri olan mərkəzi səviyyədə gözdən əlillər üçün hələ də əlçatmazdır.\nFiziki mühitə giriş və gözdən əlillər və qismən görmə qabiliyyəti olan şəxslər üçün keyfiyyətli məlumatlar əldə etmək problem olaraq qalmaqdadır, bu da gözdən əlillərin müstəqil şəkildə hərəkət edə və bəzi hallarda lazımi məlumatları əldə edə bilməməsi halında ölkədə yeni koronavirusunun qarşısının alınmasına qoyulan məhdudiyyətlər qarşısında daha da gözəçarpan oldu. Gündəlik ehtiyaclarını təhlükəsiz şəkildə təmin edə bilməmək riski altında olan tənha gözdən əlil şəxslər xüsusilə ağır vəziyyətə düşdülər.\nYeni koronavirusu pandemiyasında məsafəli təhsilə giriş və keyfiyyətlə əlaqəli bir çox problemlə birgə, inklüziv təhsilə cəlb olunan gözdən əlil insanların mövcud təlim platformasından (Microsoft teams) müstəqil şəkildə istifadə etmələri problemlidir, həm ümumi, həm də ali təhsil üçün problemlər yaradır.\nQarşıdan gələn Parlament seçkiləri fonunda xalq müdafiəçisi gözdən əlilləri seçki hüququnun həyata keçirilməsinə xüsusi diqqət yetirir və Gürcüstan Mərkəzi Seçki Komissiyasını gözdən əlillərin seçkilərdə müstəqil iştirakı üçün bütün lazımi tədbirləri görməyə çağırır. Müvafiq çərçivədən istifadə edərək onlara səs verilməsi də daxil olmaqla.


Mənim iPhone dönməyəcək. Budur əsl düzəliş! [Addım-addım təlimat] - Iphone\ntoxunma ekranım işləmir\nsensor ekran iphone 6 -da işləmir\nulduz vadisində toyuqlara necə qulluq etmək olar\nİPhone'unuzu yana çevirirsən, ancaq ekran dönməyəcək. Bu, əsəbi bir problemdir, amma narahat olmayın: Çözüm sadəcə bir sürüşmə və bir vuruşla aparılır. Bu yazıda izah edəcəyəm iPhoneunuz niyə dönməyəcək? və problemi necə həll etmək olar.\nNiyə mənim iPhone dönmür?\nPortre Orient Kilidi aktiv olduğundan iPhone'unuz dönməyəcək. Portre Oryantasiya Kilidi, iPhone'unuzun ekranını portret rejimi kimi tanınan dik vəziyyətdə kilidləyir.\nPortret Oryantasiya Kilidinin Açıldığını Harada Bilirəm?\nBəzi köhnə iOS yeniləmələri, Portret Oryantasiya Kilidinin açıq olduğunu göstərmək üçün ekranın yuxarı sağ küncündə kiçik bir kilid işarəsini göstərmək üçün istifadə olunur. Bununla birlikdə, yeni iPhone və iOS yeniləmələri artıq ana səhifədən bu detalı göstərmir.\nBunun əvəzinə Portret Oryantasiya Kilidinizi izləmək və tənzimləmək üçün İdarəetmə Mərkəzini açmalısınız. Bunu necə edəcəyini dəqiq öyrənmək üçün oxumağa davam edin!\nRəbb bizim salehliyimizdir\nIPhone'da Portret Oryantasiya Kilidini necə söndürə bilərəm?\nPortret Oryantasiya Kilidini söndürmək üçün ekranın altından yuxarı sürüşdürərək İdarəetmə Mərkəzini göstərin. Portret Oryantasiya Kilidini açmaq və ya söndürmək üçün ox dairəsinin içindəki kilidlə düyməni vurun.\nçünki sən mənim həyatımın eşqisən\nBir iPhone X və ya daha sonra istifadə edirsinizsə, İdarəetmə Mərkəzini açma prosesi bir az fərqlidir. Ekranınızın yuxarı sağ küncündən aşağı sürüşdürün. Burada bir sıra düymələri görməlisiniz. Portret Oryantasiya Kilidini açmaq və ya söndürmək üçün oxla əhatə olunmuş bir kilid kimi görünənə vurun.\nPortret rejimi və mənzərə rejimi\nÇap kağızınız kimi, iPhone ekranınızın da iki istiqaməti var: Portret və mənzərə. IPhone dik vəziyyətdə olduqda, portret rejimindədir. Yan tərəfində olduqda, landşaft rejimindədir.\niPhone Portret rejimində\niPhone Landşaft rejimində\nniyə mənim iphone ekranım qara və ağdır\nLandşaft rejimi yalnız müəyyən tətbiqlərdə işləyir\nBir tətbiq yaradıldıqda, geliştiricinin tətbiqlərinin portret rejimində, landşaft rejimində və ya hər ikisində işləyəcəyini seçmək imkanı var. Məsələn, Ayarlar tətbiqi yalnız portret rejimində işləyir. Mesajlar tətbiqi və Safari həm portret, həm də landşaft rejimində işləyir və bir çox oyun yalnız mənzərə rejimində işləyir.\nPortret Oryantasiya Kilidi söndürülübsə və bir proqram dönmürsə, landşaft rejimini dəstəkləməyə bilər. Ancaq bir tətbiqin çökdüyü üçün dönməyəcəyi halları gördüm. Bunun ola biləcəyini düşünürsənsə, tətbiqlərinizi bağlayın , problem tətbiqini yenidən açın və yenidən cəhd edin. Bir də bir məqalə yazdım ki, niyə eşitdiyinizə baxmayaraq, tətbiqlərinizi bağlamaq tamamilə yaxşı bir fikirdir .\nPortret Oryantasiya Kilidini nə vaxt istifadə etməliyəm?\nZaman Portret Oryantasiya Kilidi istifadə edirəm Mənəm də döndü. Məsələn, iPhoneumu yataqda istifadə edərkən, ekran istəmədiyim zaman dönməyə meyllidir. Portret Orientation Lock, yatarkən iPhone ekranımı düzgün istiqamətdə saxlayır.\niphone -da qeydlərim silindi\nDostlara şəkillər göstərdiyim zaman da faydalı tapdım. Sərgüzəştlərimin fotoları ilə onları heyrətləndirdiyim zaman, tez-tez xəstələnir və özlərini bəhanə edirlər - əlbəttə ki, fırlanan ekrana görə. Portret Oryantasiya Kilidi aktiv olduqda, onları saatlarla əyləndirə bilərəm.\nI Pickin ’Up Good Rotations\nBir filmə baxsanız,


Ümidin göz yaşları » Qadınla.Com - Qadınlar Birİncidir!\nBu gün müasir dövürdə yaşayan insan yenə də insanlığa yaraşmayan hərəkətlər edirlər. Bir parca uşağı qatil bilib, onu öz ümüdünə buraxmaq heç də inasanlığa yaraşmayan bir hərəkətdi. Yaşadığımız bu cəmiyyətdə belə hallara tez-tez rast gəlinir və təəssüf ki, bunu edən körpənin valdeyinləri olur. Bu gün Ümidin başına gələn hər bir körpənin başına gələ bilər... loading... 100


Uşaqların vətənpərvərlik ruhunda böyüməsində ziyalıların rolu - XALQQAZETI.COM\n“Regional Hüquqi və İqtisadi Maarifləndirmə” İB-nin dəstəyi ilə 287 saylı "Zəkalar" liseyində “Uşaqların vətənpərvərlik ruhunda böyüməsində aydınların rolu” adlı tədbir keçirilib.Tədbirdə çıxış edən liseyin direktoru Aygün Əhmədli, “Regional Hüquqi və İqtisadi Maarifləndirmə” İB-nin sədri Arzu Bağırova, Milli Məclisin deputatı Qənirə Paşayeva çıxışlarında uşaqlarımızın, gənclərimizin vətənpərvərlik ruhunda tərbiyə edilməsinin önəmindən danışıblar və şagirdlərə əhəmiyyətli məsləhətlər veriblər.\nMilli Məclisin deputatı Q.Paşayeva şagirdlərin maraqlı proqram əsasında tərtib olunmuş çıxışlarına görə uşaqları, bu işdə onlara dəstək olan müəllimləri və tədbirin təşkilatçıları olan 287 nömrəli "Zəkalar" liseyinin rəhbərliyi və kollektivini, “Regional Hüquqi və İqtisadi Maarifləndirmə” İB-ni təbrik edib. Qənirə Paşayeva bir orta məktəbdə belə bir maraqlı proqramın gerçəkləşdirilməsindən məmnunluğunu ifadə edib. Gəncləri oxumağa, öyrənməyə, savadlı olmağa, fundamental fənlərlə yanaşı, tariximizi dərindən öyrənməyə, vətənpərvər olmağa, zərərli vərdişlərdən uzaq olmağa çağırıb. Xanım deputat orta məktəbin ən əsas vəzifəsinin vətəndaş yetişdirmək olduğunu deyərək, şagirdlərin bütün əldə etdiklərinin onların geniş dünyagörüşünə yiyələnmələri, başqa ölkələrdən olan həmyaşıdları ilə qarşılaşdıqda, gələcəkdə önəmli mövqelərə çıxdıqda hazırlıqlı olmağa hesablandığını xüsusi vurğulayıb.\nBu deyilənləri şüurlu və peşəkar vətəndaşlıq təliminin orta məktəbdən formalaşan addımları kimi xarakterizə edən  Q. Paşayeva özünəməxsus nəticələri olan 287 saylı "Zəkalar" liseyinin gələcəkdə daha böyük uğurlara imza atacağına inamını ifadə edib.  Q. Paşayeva məktəbdə tariximizin  öyrənilməsi istiqamətində həyata keçirilən işlərin önəmini xüsusi vurğulayıb.\nTədbirin sonunda təhsildə fərqlənən şagirdlərin hər birinə “Regional Hüquqi və İqtisadi Maarifləndirmə” İB-nin kitablar və məktəbli üçün gərəkli bir sıra hədiyyələr təqdim olunub. Kitabın ən dəyərli hədiyyə olduğu vurğulanıb və şagirdlərdə mütaliə bacarığının formalaşdırılmasında mütaliənin rolu xüsusi qeyd edilərək uşaqlara tariximizə aid hədiyyə edilmiş kitabları dərindən oxumaq çağırışı edilib.\nSonda Q.Paşayeva və Arzu Bağırova müəllimlərlə də geniş söhbət ediblər. Liseyin direktoru Aygün Əhmədli deputat Qənirə Paşayevaya liseyin fəaliyyəti, bu gün ölkəmizin qabaqcıl təhsil ocaqlarından biri olması, təhsil ocağının daha da inkişafı istiqamətində görülən tədbirlər və şagirdlərin əldə etdiyi uğurlar barədə geniş məlumatlar verib.\n27 Noyabr 2019 12:05 - TƏHSİL


Karabakh.TV | “Azərbaycan Ermənistanda inqilab hazırlayır” – İrəvan həm ön, həm də arxa cəbhədə təlaşdadır…\n“Azərbaycan Ermənistanda inqilab hazırlayır” – İrəvan həm ön, həm də arxa cəbhədə təlaşdadır…\nOxunma sayı: 1. 434\nPaşinyan hökuməti öz yarıtmaz siyasətini pərdələmək üçün yenə ölkəmizi ittiham edir…\n“Azərbaycan Ermənistanda inqilab hazırlayır”.\nKarabakh.TV Moderator.az-a istinadən xəbər verir ki, bu iddia ilə erməni mətbuatı çıxış edib. Son vaxtlar Ermənistana yönəlik kütləvi haket hücumlarının mövcudluğuna diqqət çəkən düşmən mediası, bu hücumların böyük əksəriyyətinin Azərbaycandan təşkil edildiyini, Ermənistanın isə bu hücumları “cavabsız qoymadığı”nı bəyan edib.\nIddiaya görə, haker hücumları nəticəsində şifrəsi qırılan səhifələrdə Paşinyan hakimiyyətinə qarşı çağırışlar səslənir ki, Ermənistan bu çağırışların məhz Azərbaycan tərəfindən irəli sürüldüyü qənaətindədir. Düşmən hesab edir ki, kütləni Paşinyana qarşı etiraza səsləmək yalnız Azərbaycanın marağında ola bilər.\nGöründüyü kimi, Ermənistan ön xətdə olduğu kimi, arxa cəbhədə də təlaş və qorxu içindədir. İrəvanın yarıtmaz siyasəti nəticəsində Ermənistan daxilində yaşanan hər hansı bir narazılıq belə Paşinyan hökumətinin gözünə “Azərbaycanın təxribatı” kimi görünür. Halbuki, Azərbaycanın heç bir ölkənin daxili işlərinə qarışmadığı, bütün səylərini sadəcə işğaldakı torpaqların azadlığına yönəltdiyi məlumdur. Anlaşılan odur ki, İrəvan Paşinyan hökuməti ilə narazı xalq kütlələri və müxalifət arasındakı qarşıdurmaya Azərbayanı da ortaq etməklə ölkəmizi yeni ittihamlarla üz-üzə qoymağa, habelə öz səriştəsiz siaysətini ört-basdır etməyə çalışır.


Bakı sakinləri karantin şəraitində hara gedir\n“Maxim” xidmətinin analitikləri karantin başladıqdan sonra insanların fəallığının necə dəyişdiyini yoxladılar. İndi onlar taksini ancaq vacib yerlərə getmək üçün sifariş edir və başqa səfər marşrutlarını seçirlər.\nSifarişlər statistikası göstərir ki, karantin elan olunduğu andan taksiyə olan tələbat 46% azalıb. İnsanların hərəkət etməsi məhdudlaşdırıldığı, bütün əyləncəli məkanların isə bağlı olduğu bir şəraitdə dəyişikliklər daha da böyük ola bilərdi. Lakin həyat dayanmır, sadəcə insanların səfər məqsədləri dəyişir.\nFaəliyyətini davam etdirən müəssisə və təşkilatların əməkdaşları, o cümlədən həkimlər, əczaçılar, həyat təminatı xidmətlərinin əməkdaşları, polislər, xilasedicilər və digərləri həmişə olduğu kimi işə gedir. Şəxsi məqsədlə edilən səfərlərin sayı azalıb: insanlar ehtiyac olmadan bayıra çıxmamağa çalışırlar. Onlar əsasən köməyə ehtiyacı olanları ziyarət edir, qohumlarına ərzaq məhsullarını aparır və ya “Maxim” xidmətində “Kuryer” və “Alıb gətirəcəyik” tarifləri üzrə çatdırılmanı sifariş edirlər.\nİndi restoranların, klubların və kinoteatrların əvəzinə insanlar alış-veriş etmək üçün mağazalara gedir – qəbul edilən sifarişlərin 26%. Ən populyar supermarketlər sırasında “Bravo”, “Bazarstore” və “Araz market”i qeyd etmək olar.\nBakı metropoliteninin fəaliyyəti dayandırılana qədər ən populyar istiqamətlər arasında bu metro stansiyaları idi: “20 Yanvar” ― sifarişlərin 18% və “Həzi Aslanov” ― sifarişlərin 11%.\n― Sanitariya-epidemioloji nöqteyi-nəzərdən taksi ən təhlükəsiz nəqliyyat növüdür, çünki çoxlu sayda insanlarla təmasda olmanı istisna edir. Əhalinin izolyasiya şəraitində təhlükəsiz hərəkət etməsi üçün biz adi rejimdə işləməyə davam edirik, — “Maxim” xidmətinin Bakı filialının rəhbəri Amin Alıyev deyə bildirir.\nQeyd edək ki, sürücülər ÜST-ün tövsiyələrinə riayət edir. Xidmətin əməkdaşları sərnişinlərə sürücü ilə özləri arasında maksimal məsafəni saxlamaq üçün avtomobilin arxa oturacağının sağ tərəfində oturmağı tövsiyə edir.


"Axirət mövcud deyil!" deyənlər üçün... » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 20-06-2014, 23:16\nSəs ver: Hamilə qadının bətnində iki uşaq var. Biri imanlı, digər isə imansızdır.\nBiri o birindən soruşur: Sən doğumdan sonrakı həyata inanırsan?\nİmanlı olan: Əlbəttə, doğumdan sonra həyatın olduğunu hamı bilir. Doğumdan sonra olacaqlar qarşısında güclü və hazırlıqlı olmaq üçün buradayıq.\nİmansız olan: Bunlar ağılsızlıqdı. Doğumdan sonra həyat yoxdur. Doğumdan sonrakı həyatı düşünə bilərsən? Doğumdan sonra həyat necə ola bilər ki?\nİmanlı olan: Tam olaraq bilmirəm, amma orada işıq və sevinc olacaq. Məsələn, öz ağzımızla yemək yeyə biləcəyik.\nİmansız olan: Bu çox gülməlidir. Bizim öz göbək bağımız var, onunla qidalanırıq. Heç kim ordan geri qayıtmayıb! Doğumdan sonra həyat bitir!\nİmanlı olan: Xeyr, mən doğumdan sonra həyatın necə olduğunu dəqiq bilmirəm, amma... amma bilirəm ki, doğumdan sonra anamızı görəcəyik və bizim qeydimizə qalacaq.\nİmansız olan: Ana? Sən Anaya inanırsan? O hardadı?\nİmanlı olan: O hər yerdədir, bizim ətrafımızdadır. Onun sayəsində yaşayırıq. Onsuz bir heç nəyik!\nİmansız olan: Axmaqlıqdır! Mən ana zad görməmişəm. Deməli o yoxdur!\nİmanlı olan: Mən razı deyiləm! Çünki ətrafda səssizlik olanda onun mahnı oxuduğunu eşidə bilirik. Bizi sığalladığını da hiss edə bilirik. Mən inanıram ki, bizim əsl həyatımız doğumdan sonra başlayacaq.\nBəs siz inanırsız? NoName


İtlərlə iftar açan qadın həbs olundu - Foto\n5 Avqust 2013 18:00\nMalayziyada 38 yaşlı Maznah Mohdom Yusof həbs olunub. O, müsəlmanların hisslərini və İslamı təhqir etməkdə suçlanır.\nMilli.Az Free Malaysia Today-ə istinadən bildirir ki, evində saxladığı üç köpəyi axşam azanına yaxın hamama salan qadın burada əvvəlcə özü dəstəmaz alıb, qüsl edib, sonra isə köpəklərin ayaqlarını və başlarını yuyub silərək onlara da "dəstəmaz aldırıb".\nBundan sonra qadın üç köpəyi ilə birlikdə Malayziyada "Hari Raya" adlanan iftarda masa arxasına oturublar. Azan səslənib qurtarandan, iftar zamanı başlanandan sonra qadın masaya, itlərin qarşısına üç peçenye qoyur.\nVideonun iftar zamanı çəkildiyi vurğulansa da, hadisənin 2010-cu ildəki İdd əl Fitr, yəni Qurban bayramı zamanı baş verdiyi bəlli olub.\nMaznah həbs olunub və məhkəməyə qədər zaminə buraxılıb.\nOna qarşı irəli sürülmüş ittihamlar təsdiqlənərsə, qadını 5 ilədək həbs gözləyir.\nMaznah Mohdom Yusof isə 2010-cu ildə çəkilmiş 2 dəqiqəlik video ilə İslamı və müsəlmanları təhqir etmək niyyətində olmadığını bildirib: "Sadəcə, insanlara bir daha xatırlatmaq istədim ki, Allahı, Quranı və müsəlman olduqlarını unutmasınlar".